Shinkansen : Ini 3 Rahsia Yang Menjadikan Kereta Api Jepun Terbaik Di Dunia

Shinkansen atau Bullet train, merupakan antara salah satu daripada kemajuan teknologi terkenal di Jepun dan mendapat perhatian serta pengiktirafan daripada dunia luar. Menerusi Shinkansen, perjalanan di antara Tokyo dan Shin-Osaka hanya mengambil masa 2 jam 25 minit sahaja dengan kelajuan maksimum 270 kilometer sejam.

Kereta api ini kini berusia 54 tahun dan telah menjadi medium pengangkutan utama bagi 5 billion pengguna.

Antara tarikan utama pengunjung ke negara matahari terbit terhadap shinkansen sudah tentunya kelajuannya. Namun terdapat sebab-sebab lain seperti ketepatan, keselesaan dan keselamatan.

iluminasi.com ingin kongsikan rahsia-rahsia yang membuatkan shinkansen menjadi kereta api paling hebat di dunia.

Sebanyak 120,000 kereta api menggungakan landasan shinkansen Tokaido setiap tahun. Pada hari yang sesak, lebih daripada 400 kereta api menggunakannya. Dari segi masa, jika dibahagikan ia bermakna 1 kereta api akan tiba setiap 3 minit.

Disebabkan jarak masa ini terlalu singkat, ia bermakna jika sebuah kereta api terlewat walaupun sedikit, ia akan memberikan kesan kepada kereta api yang dalam perjalanan. Dan disebabkan ini jugalah tempoh kelewatan purata bagi kereta api ini hanyalah 30 saat.

Ia mengambil kira kemungkinan berlakunya bencana alam seperti taufan dan lain-lain. Ia bermakna pada hari-hari biasa, kereta api ini tidak akan terlewat.

Landasan kereta api ini juga tidaklah begitu banyak membuatkan ketepatan adalah perkara yang sangat penting bagi membawa sebanyak penumpang yang boleh. Namun, ini bukanlah sebab mengapa kereta api ini sangat menepati waktu.

Sebabnya adalah, konduktor kereta api ini sendiri. Mungkin anda fikir kerja-kerja konduktor ini adalah mudah kerana teknologi yang tinggi, namun itu bukan sebabnya.

Konduktor shinkansen sentiasa mengira kelajuan yang diperlukan kereta api ini untuk sampai ke stesen seterusnya dengan tepat seperti yang dirancangkan. Setiap kali kereta api ini sampai dan berlepas dari stesen, konduktor akan mengumumkan berapa tempoh kelewatan kereta api ini dalam saat, menggunakan jam randik yang disediakan oleh syarikat.

Segala meter adalah digital kecuali jam tersebut. Kenapa? Ia kerana bagi jam digital, anda perlu mengira sama ada ia berjalan dengan pantas atau tidaklambat, tetapi anda boleh tahu berapa lama masa yang diperlukan untuk sampai ke stesen seterusnya dengan hanya sekali pandang menggunakan jam analog.

Dengan menggunakan jam randik, pengiraan saat mudah dilakukan. Sebagai contoh, jika anda hanya mempunyai 1 jam untuk sampai ke stesen dengan jarak 100km, jadi anda akan memandu dengan kelajuan 100km sejam. Jam randik memudahkan ia dilakukan kerana lebih visual.

Bagi memastikan ketepatan, konduktor juga akan mengira berapa jauh dan lama untuk sampai ke stesen seterusnya walaupun tidak akan berhenti di stesen tersebut. Jika kereta api ini lebih laju atau perlahan seperti yang dijadualkan, kelajuan akan diubah.

Dengan teknik yang sangat mahir ini mereka membetulkan jurang dalam masa di setiap stesen yang mereka lalui.

Ketika shinkansen beroperasi, ia mungkin akan mengalami masalah, namun tidak sehingga memberhentikan kereta api ini. Dan apabila ini berlaku, konduktor tak boleh menukar jadual membuatkan mereka harus berhadapan dengan masalah ini ketika memandu.

Untuk kekal tenang apabila sesuatu berlaku, konduktor kerap berlatih memandu simulator. Simulator ini menghasilkan situasi di mana pelbagai masalah berlaku. Ketika konduktor memandu, beliau akan merujuk manual dan menyebut pendekatannya dengan suara yang lantang.

Dan ketika melakukan ini, beliau juga mengira kelajuan dan melaraskan pemecut kereta api. Dengan latihan yang kerap, konduktor akan menjadi mahir dalam mengawal diri ketika sesuatu berlaku.

Kemahiran konduktor bukan faktor penentu terhadap ketepatan dan keselesaan shinkansen.

Apabila shinkansen sampai di destinasi terakhir, sebelum berpatah balik ke destinasi seterusnya, mereka mempunyai kurang dari 10 minit tidak termasuk membenarkan penumpang untuk masuk dan keluar.

Dalam tempoh yang sangat singkat ini, pekerja-pekerja memastikan bahagian dalaman kereta api ini kemas dan bersih.

Sejurus selepas pintu dibuka, pekerja-pekerja ini akan masuk dengan pantas dan terus mengelap tempat duduk, tingkap, meja dan menukarkan penutup tempat duduk. Sambil itu mereka memegang pencuci elektrik dan beg sampah.

Dalam kurang daripada 10 minit, kereta api ini menjadi tersangat bersih, dan kemudiannya memberikan tunduk hormat kepada penumpang yang sedang menunggu di platform.

Ketika Presiden TGV (syarikat kereta api Perancis yang dikatakan paling laju di dunia) melawat Jepun, beliau berkata, "Tak ada apa yang boleh menandingi shinkansen. Saya ingin bawa kakitangan pembersihan pulang ke Perancis dan bekerja dengan saya,".

Dengan bantuan kakitangan pembersihan yang cekap, shinkansen mampu meneruskan perjalanan mengikut jadual tanpa sebarang kelewatan sambil membuatkan penumpang seterusnya berasa selesa.

Pada tahun ke-50 beroperasi, tidak pernah ada kematian yang berkaitan dengan kemalangan kereta api. Ia bukanlah satu kebetulan tetapi semakan keselamatan yang begitu terperinci dilakukan shinkansen.

Pemeriksaan shinkansen ditubuhkan sebagai sistem 4 peringkat oleh ordinan menteri. Setiap dua hari, pemeriksa akan memeriksa kecacatan kereta api ini melalui sentuhan dan penglihatan. Mereka juga memeriksa pendawaian di udara dan juga kerosakan brek.

Bagi landasan pula, terdapat sebuah kereta api istimewa yang dikenali sebagai Dr. Yellow yang dipandu dengan kelajuan 270 km sejam yang memeriksa keadaan rel, pendawaian udara, dan isyarat.

Anda amat beruntung jika dapat melihat Dr. Yellow kerana ia sangat sukar untuk dilihat. Dr. Yellow menjalankan pemeriksaan berdasarkan dua perkara:

Pemeriksaan ini dijalankan setiap hari pada lewat malam dan kakitangan yang menjalankan pemeriksaan ini mencecah 3,000 orang setiap malam.

Batu-batu yang diletakkan 1 meter di bawah trek dikenali sebagai balast dan disedut oleh gegaran yang dihasilkan oleh kereta api yang bergerak. Ia berfungsi menghapuskan jurang pada landasan dan membantu menghalang bunyi bising.

Disebabkan shinkansen beroperasi setiap hari dengan kelajuan yang tinggi, lapisan atas batu ini terhakis dan perlu diganti setiap hari. Bagi memudahkan kerja ini, sebuah mesin pengganti balast telah dihasilkan di Jepun dan merupakan yang pertama di dunia.


10 Manfaat Berpuasa Untuk Kesihatan Manusia

Ramai tidak sedar akan kelebihan berpuasa kepada kesihatan manusia. Kebanyakan daripada kita berpuasa kerana tuntutan agama, dan ada yang berpuasa atas tujuan ingin tampak lebih ramping dan anggung. Apapun niat anda, ketahuilah bahawa berpuasa mampu menyihatkan tubuh badan anda.

Selain puasa wajib pada bulan Ramadhan, ada di antara kita yang berpuasa kerana berminat akan kesan puasa terhadap tisu lemak di badan dan pengurangan berat badan secara keseluruhan. Berpuasa menyumbang kepada komposisi badan yang lebih baik melalui pelbagai cara, terutamanya melalui tindakan hormon dan metabolisma lemak.

Tisu lemak anda berfungsi sebagai sejenis organ endoktrin, menghasilkan beberapa jenis hormon. Salah satu daripadanya adalah leptin, yang memberi kesan kepada tahap kekenyangan anda. Dengan berpuasa, tahap leptin dalam badan menurun pada peringkat awal, namun apabila berat anda turut menurun, rintangan terhadap leptin juga berkurangan. Menjadi lebih responsif kepada leptin meningkatkan tahap kekenyangan anda.

Keradangan boleh disebabkan oleh banyak faktor, salah satu daripadanya adalah diet yang tidak sihat, yang mempunyai banyak free radicals. Makanan yang mengandungi gula halus, karbohidrat halus, alkohol, daging, tenusu dan makanan bergoreng boleh menyebabkan keradangan. Reaksi metabolik juga turut boleh menyebabkan keradangan. Berpuasa mengurangkan keradangan melalui keseimbangan hormon yang lebih baik. Beberapa kajian menunjukkan bahawa tahap insulin yang lebih rendah serta sensitiviti insulin yang lebih baik mengurangkan stress oksidatif yang berpunca daripada free radicals.

Ketosis, atau keadaan di mana lemak terbakar, tercapai sama ada melalui berpuasa atau pengambilan makanan berdiet seperti lemak sihat. Ketosis membantu membakar simpanan lemak pada organ seperti hati dan buah pinggang. Lemak berlebihan pada organ-organ utama ini berupaya mengganggu fungsi organ berkenaan.

Berpuasa mampu mencapai ketosis lebih cepat berbanding pengurangan pengambilan makanan berkalori. Satu kajian mendapati bahawa berpuasa meningkatkan metabolisma badan manusia secara mendadak.

Berpuasa mempunyai banyak kebaikan kepada kesihatan kardiovaskular, terutamanya kepada mereka yang mempunyai masalah kesihatan berkaitan sindrom metabolisma. Berpuasa memperbaiki fungsi kardiovaskular, komposisi darah dan tekanan darah. Berpuasa turut baik untuk mereka yang menghidapi type 2 diabetes (kencing manis) dan kolestrol tinggi.

Ketika berpuasa, tekanan darah dalam badan manusia akan menurun pada peringkat awal, terutamanya dalam minggu pertama berpuasa. Tekanan darah rendah berlaku kerana pengurangan pengambilan garam secara mendadak dan peningkatan kehilangan garam melalui proses pelawasan (kencing).

Dalam masa beberapa hari berpuasa, gula dalam darah akan menurun lebih daripada 30%. Bagi mereka yang menghidapi hyperglycemia (gula banyak dalam darah), berpuasa adalah sangat baik untuk anda. Penurunan gula selalunya akan membuatkan seseorang berasa kurang bertenaga, namun tahap gula dalam darah akan stabil apabila puasa berterusan.

Apabila usia kita meningkat, sel jahat (rogue cells), di dalam dan luar badan akan membiak ke seluruh tubuh, menyebabkan kerosakan tisu badan serta menyumbang ke arah penyakit progresif. Berpuasa memperbaiki badan melalui kitar semula sel, melalui proses autophagy. Proses ini menyasarkan pencernaan sel-sel rosak dan tisu tua pada peringkat selular.

Terdapat banyak protein dan produk metabolik yang boleh menyebabkan keradangan, terutamanya di dalam otak. Berpuasa dan pengehadan kalori menghalang penghasilan radikal dan protein berbahaya seperti inflammatory cytokines. Kajian menunjukkan bahawa berpuasa mampu mengurangkan penghasilan keduanya dan melindungi manusia daripada penuaan otak pramatang.

Diet yang sihat adalah penting untuk penampilan kulit anda yang lebih berseri. Berpuasa sebenarnya mampu menambahbaik integriti kulit anda. Gula yang tinggi dalam darah mengubah struktur kolagen, melemahkan kekuatan dan ketahanannya. Memandangkan berpuasa berupaya mengurangkan tahap gula dalam darah, anda boleh menganggap puasa sebagai rutin penjagaan kulit yang percuma dan semulajadi.

Islam mewajibkan umatnya untuk berpuasa pada bulan Ramadhan, serta menggalakkan mereka untuk turut berpuasa 2 hari seminggu iaitu pada hari Isnin dan Khamis pada lain-lain bulan. Ternyata berpuasa mempunyai kelebihannya yang tersendiri seperti yang dianjurkan oleh Rasulullah melalui riwayat Abu Hurairah di mana baginda bersabda:


5 Trilogi Filem Klasik Yang Masih Relevan Hingga Ke Hari Ini

Filem-filem trilogi kerap dijadikan medium filem berikutan jangka masa tersebut dirasakan cukup, untuk menyampaikan sesebuah cerita panjang dari awal hingga akhir. Triologi pula boleh datang dalam pelbagai bentuk, sama ada ketiga-tiga filem dalam trilogi itu bersambung, bersifat bebas antara satu sama lain atau pun langsung tidak ada hubung kait setiap satu, namun berlaku dalam situasi yang sama.

Filem berbentuk trilogi amat digemar pembikin filem ekoran ruang durasi yang cukup dapat digunakan sebaik mungkin dalam memperkembangkan watak, jalan cerita dan skrip namun bukan semua filem berbentuk trilogi berjaya mengekalkan kualitinya daripada filem pertama hingga terakhir.

Oleh kerana itu, kami tidak menyenaraikan trilogi filem The Matrix ekoran kualitinya yang agak compang-camping pada filem kedua dan ketiga, serta beberapa trilogi popular lain yang mungkin anda minati. Kami memilih 5 trilogi terbaik yang berjaya mengekalkan kualitinya dari filem pertama sehinggalah filem terakhir. Berikut adalah 5 trilogi filem terhebat pilihan kami setakat ini.

Kami bukan maksudkan trilogi Episod 1 hingga 3. Kami hanya memilih trilogi pertama Star Wars yang memuatkan A New Hope, Empire Strikes Back dan Return of the Jedi yang memperkenalkan kita kepada dunia fantasi hebat, watak-watak ikonik serta teknik pembikinan filem yang belum pernah dibuat mana-mana pihak sebelum itu.

Trilogi pertama Star Wars sekiranya dibandingkan dengan jalan cerita trilogi filem Star Wars lebih baru, pasti agak primitif daripada segi kesan visualnya serta aksi pertarungannya namun Star Wars menjadi batu asas kepada filem-filem sains fiksyen sehingga kini. Jalan ceritanya agak ringkas serta politik dunianya juga tidaklah sekompleks trilogi Episod 1,2 dan 3 namun kesemua filem ini digarap dengan begitu baik penceritaannya, serta memaparkan banyak elemen baru yang menakjubkan.

Trilogi terbaru Star Wars kekal popular bukan hanya kerana filem-filem terdahulunya hanya berharapkan kepada nostalgia semata-mata, Star Wars Episod 4,5 dan 6 adalah siri filem yang konsisten, menarik serta memberikan impak besar kepada dunia.

Peminat-peminat filem animasi Toy Story terpaksa menunggu agak lama bagi Pixar menerbitkan penamat sebenar kepada trilogi Toy Story, dengan filem ketiganya hanya keluar hampir 11 tahun selepas filem kedua. Bagaimanapun kebolehan Pixar dalam menjaga kualiti produksi mereka tetap tidak berubah dengan kesemua filem dalam trilogi ini mampu berdiri di atas kaki sendiri, menghiburkan serta mampu membuatkan kita mengalirkan air mata.

Sehingga kini Toy Story menjadi penanda aras kepada studio animasi dunia dalam penceritaan dan penggunaan teknologi. Apa yang menariknya, sekiranya anda menonton ketiga-tiga filem secara berturut-turut, amat jelas penambah baikan yang telah berlaku kepada teknologi penghasilan filem tersebut yang mengubah visual Toy Story menjadi lebih realistik daripada segi pencahayaan dan tekstur dunianya - namun kuasa penceritaan ketiga-tiga filem itu tetap tidak berubah menyajikan tiga filem, yang bukan saja sesuai untuk kanak-kanak, malahan juga dewasa.

Trilogi bertaraf legenda dan menjadi filem yang dialognya kerap diulang-ulang dan digunapakai, membuktikan pengaruh trilogi filem ini kepada masyarakat dunia khasnya peminat-peminat filem. Sebuah adaptasi novel tulisan Mario Puzo yang digarap cantik terjemahannya ke layar perak memartabatkan lagi kedudukan beberapa orang pelakon seperti Al Pacino, Marlon Brando, Robert de Niro dan Diane Keaton, membariskan sebagai nama-nama besar di Hollywood.

Jalan ceritanya yang menceritakan jatuh bangun keluarga Corleone berjaya menarik orang ramai menonton filem sehingga menjadikan filem pertama trilogi ini antara filem paling berjaya tahun terbitannya. Walaupun begitu, harus diakui filem terakhir trilogi ini mendapat kritikan berikutan berlaku beberapa kontroversi melibatkan pemilihan dan keperluan menerbitkannya, namun trilogi tetap dipandang tinggi sehingga mencapai status klasik.

Kami sengaja memilih trilogi ini kerana kami rasakan perlu ada satu trilogi lebih baru diletak dalam senarai ini. Pada mulanya admin sendiri tidak memberikan harapan besar kepada pembaharuan semula filem ini selepas dikecewakan dengan filem sama yang terbit pada tahun 2001. Namun filem Rise of the Planet of the Apes merupakan satu kejutan besar, kerana tema yang ingin disampaikan lebih relevan dengan dunia semasa.

Banyak bergantung kepada lakonan yang digarap dengan bantuan teknologi, monyet-monyet yang menjadi watak dalam trilogi filem ini adalah antara bukti paling jelas kebolehan penggunaan komputer dalam penghasilan watak yang kelihatan benar-benar hidup. Setiap ekspresi yang dipaparkan Caesar, Maurice dan Koba sukar untuk dibezakan garisan fantasi dan realitinya. Trilogi ini cukup berkesan kerana apa yang dipaparkan seperti mampu benar-benar berlaku berikutan kemampuan sains dan teknologi dalam mengubah genetik dan keupayaan sesuatu spesis makhluk.

Pengembaraan Frodo untuk memusnahkan cincin milik Sauron akan terus menjadi asas kepada mana-mana filem dalam membina dunia fantasi, sama seperti rujukan asal buku tulisan J.R.R Tolkien ini. Trilogi ini adalah antara kisah fantasi terbaik yang mampu membawa kita masuk ke alam lain ekoran persembahannya yang benar-benar mengkagumkan.

Bagi peminat-peminat setia trilogi ini, menonton semula versi penuh trilogi ini tanpa henti dari mula sehingga habis merupakan salah satu perkara yang perlu dilakukan setiap tahun. Ketiga-tiga filemnya seimbang dari segi kualiti dan kekuatan jalan cerita serta filem keduanya berjaya mengelakkan perangkap kejatuhan kualiti, yang kerap berlaku pada banyak trilogi lain.

Ada dua trilogi filem fantasi, satu filem sains fiksyen, satu filem animasi dan satu filem drama. Kami harap dalam lima ini ada satu yang berjaya menarik perhatian anda. Kami tahu ada banyak lagi trilogi yang tidak disebutkan seperti Back to the Future, Indiana Jones atau Aliens yang turut sama bergelar trilogi klasik - kami akan cuba buat siri lain pula selepas ini.

Kepada mereka yang belum pernah menghayati kelima-lima trilogi yang disenaraikan di atas, apa tunggu lagi? Dapatkan DVD, Blu Ray atau saluran strim filem atas permintaan anda hari ini. Pastikan yang halal, banteras cetak rompak!


4 Fakta Menggerunkan Mengenai Teknologi Artificial Intelligence (AI)

Apabila memperkatakan mengenai dunia teknologi, kita tidak dapat lari daripada membincangkan mengenai teknologi Artificial Intelligence atau singkatannya AI. Dalam erti kata lain, pada masa hadapan teknologi AI ini akan mengambil alih banyak peranan manusia dalam beberapa bidang.

Walaupun teknologi AI ini seakan-akan memudahkan manusia pada masa akan datang, terdapat beberapa fakta atau perkara menggerunkan yang mungkin tidak ramai tahu. Kali ini, kami akan berkongsi beberapa perkara yang perlu dirisaukan sekiranya penggunaan teknologi AI semakin meluas kelak.

Penggunaan robot dan teknologi AI semestinya akan memudahkan tugasan manusia. Malangnya dengan penggunaan teknologi AI yang semakin meluas pada masa akan datang, ianya bermaksud ramai manusia akan hilang pekerjaan. Jika pada masa kini sahaja pekerjaan semakin sukar didapati, maka sudah tentu keadaan akan makin bertambah sukar dengan penggunaan teknologi AI dalam pelbagai bidang.

Mengikut syarikat konsultan popular dunia PricewaterhouseCoopers (PwC), robot dan teknologi AI akan mengambil alih 21% pekerjaan di Jepun, 30% pekerjaan di UK dan 38% pekerjaan di Amerika Syarikat. Menjelang abad berikutnya, dijangkakan 50% pekerjaan akan dimonopoli oleh teknologi ini yang seterusnya akan menyebabkan lebih ramai manusia hilang pekerjaan.

Antara sektor atau bidang yang paling terkesan dengan perluasaan penggunaan teknologi AI ini adalah  pengangkutan dan penyimpanan dimana 56% daripadanya akan diuruskan oleh robot dan mesin. Industri pembuatan dan peruncitan juga dijangka terkesan teruk dengan anggaran 46% hingga 44% akan dioperasikan oleh mesin dan robot.

Perkembangan teknologi AI ini semestinya akan melahirkan ratusan startup baru yang memfokuskan kepada pembangunan teknologi ini. Kini, boleh dikatakan setiap syarikat besar menumpukan fokus besar kepada pembangunan teknologi AI. Maka, tidak hairanlah syarikat-syarikat gergasi seperti Facebook, Apple, Google dan Samsung sanggup melaburkan jutaan ringgit untuk membeli startup-startup ini.

Trend pembelian startup yang membangunkan teknologi AI oleh syarikat-syarikat besar ini juga begitu menggerunkan. Secara kolektifnya, 140 buah startup berkaitan teknologi AI sudah dibeli oleh syarikat-syarikat besar dalam tempoh 5 tahun kebelakangan ini. Mengikut trend ini, mungkin pada masa hadapan kita akan dapati bahawa teknologi ini akan dimonopoli oleh syarikat-syarikat besar ini sahaja.

Setiap robot yang dilengkapi dengan teknologi AI mampu belajar sesuatu perkara baru dengan sendirinya. Ini bermakna, terdapat kemungkinan bahawa ianya akan melakukan sesuatu perkara yang berlainan daripada tujuan asal ianya diciptakan.

Di Jepun, terdapat sebuah robot bernama Pepper yang dicipta dan didatangkan dengan emosi dan perasaan. Menurut pakar, perkara ini adalah sesuatu yang membimbangkan kerana dengan kewujudan emosi, maka robot juga boleh bertindak untuk melakukan sesuatu perkara mengikut emosinya semata-mata.

Dalam sejarah, terdapat beberapa kejadian dimana robot yang dibangunkan dengan teknologi AI ini telah menyebabkan kematian pada manusia. Misalnya pada tahun 1981, Kenji Urada, seorang pekerja di kilang membuat motosikal telah dibunuh oleh sebuah robot yang sedang melakukan kerja di kawasan berhampiran.

Kejadian ini berlaku bilamana robot tersebut mengesan beliau sebagai sebuah ancaman, lalu menolaknya ke sebuah mesin. Robot tersebut kemudiannya menggunakan tangan hidrauliknya untuk memukul pekerja tersebut sehingga mati. Kes ini hanyalah satu daripada beberapa kes serupa dimana robot yang dilengkapi teknologi AI ini mampu bertindak sendiri sehingga membunuh manusia.


Nasihat Hidup Dari Pesakit Kanser Yang Sedang Menunggu Mati

Kebanyakan daripada kalangan kita menjalani kehidupan seharian seperti autopilot. Kita bangun pagi, gosok gigi, solat, sarapan pagi, pergi kerja, balik kerja, makan malam, tonton TV, tidur dan ulang.

Kehidupan sebenar adalah "hidup" di setiap ketika, tak kisahlah sama ada ia pahit atau manis. Berhadapan dengan masalah, meluangkan masa bersama orang tersayang, terokai dunia dan penuhi matlamat baru.

Namun hanya sedikit daripada kita mengambil jalan ini kerana ia dilihat sebagai sesuatu yang sukar kerana di luar norma, sehinggalah mereka disahkan menghidap penyakit maut. Tak ada siapa tahun bila kita akan tinggalkan dunia ini, sebab itu sangat penting untuk kita jalani hidup dengan lebih bermakna.

iluminasi.com ingin kongsikan kepada pembaca semua mengenai kes seorang lelaki berusia 24 tahun yang didiagnos dengan kanser. Beliau kemudiannya telah berkongsi apa yang beliau rasakan di saat menunggu kematian pada laman Reddit. Kisah ini tidak dapat dipastikan kesahihannya, namun masih memiliki sejuta kebaikan untuk diambil iktibar oleh pembaca semua.

Saya baru saja berusia 24 tahun namun saya telah memilih tali leher yang terakhir saya di dunia. Itulah yang saya akan pakai pada hari pengebumian saya beberapa bulan dari sekarang. Ia mungkin tak sesuai dengan pakaian saya tetapi tetapi sesuai untuk majlis itu.

Barah yang saya alami didiagnos terlalu lewat untuk memberikan saya harapan untuk hidup lebih lama. Tetapi saya sedar bahawa perkara paling penting mengenai kematian adalah memastikan saya meninggalkan dunia ini dengan lebih baik daripada sebelum saya wujud, iaitu dengan memberikan sumbangan kepada dunia.

Cara hidup saya setakat ini, kewujudan saya, atau lebih tepat kehilangan hidup saya tak akan lagi memberikan apa-apa makna kerana saya hidup tanpa berbakti. Dan apabila saya menyedari masa yang tinggal untuk saya semakin suntuk, semua perkara yang sangat penting dalam kehidupan menjadi semakin jelas.

Jadi, saya menulis untuk anda atas sebab pentingkan diri iaitu memberikan makna kepada hidup saya dengan berkongsi apa yang saya rasa dan sedar ketika menunggu kematian:

1. Jangan buang masa anda dengan kerja yang anda tak gembira dan benci. Sangat jelas bahawa anda tak akan berjaya dalam sesuatu yang anda tak suka. Kesabaran, semangat dan dedikasi hadir dengan mudah hanya jika anda melakukan apa yang anda suka.

2. Jika anda takutkan pendapat orang lain, anda bodoh. Ketakutan hanya akan melemah dan melumpuhkan anda. Jika anda biarkan ia berterusan, ia hanya akan menjadi semakin teruk dan teruk setiap hari sehinggalah anda tidak mempunyai apa-apa dalam diri anda, kecuali jasad.

Dengar kata hati anda dan buat apa yang anda rasa. Mungkin ada yang akan kata anda gila, tapi ada yang akan kata anda hebat.

3. Pastikan anda yang mengawal hidup anda sendiri. Bertanggungjawablah terhadap apa sahaja yang berlaku dalam hidup anda. Hadkan tabiat buruk dan cuba untuk hidup dengan lebih sihat. Cari sukan yang membuatkan anda gembira. Dan yang paling penting, jangan berlengah-lengah.

Pastikan hidup anda dibentuk oleh keputusan anda sendiri dan bukannya orang lain.

4. Hargai orang disekeliling anda. Rakan-rakan, ahli keluarga dan orang tersayang akan sentiasa menjadi sumber kekuatan dan kasih sayang yang paling hebat. Kerana itu anda tak boleh ambil mudah dan tak hargai mereka.

Sangat sukar untuk saya meluahkan perasaan saya dengan sebenar-benarnya  akan kepentingan terhadap kesedaran-kesedaran ini. Anda pasti tak akan dapat merasa apa yang saya rasa. Tapi saya sangat berharap anda akan mendengar nasihat daripada seorang yang tahu akan betapa berharganya masa.

Saya tak marah kerana saya faham hari-hari terakhir saya adalah bermakna. Tapi saya hanya menyesal saya tak mampu untuk melihat perkara menarik yang akan berlaku pada masa hadapan.

Kita terlalu pentingkan kesihatan dan integriti tubuh badan kita sehingga kita mati, tetapi kita tak sedar badan kita hanyalah jasad yang mempunyai personaliti, perasaan, kepercayaan dan hasrat terhadap dunia.

Tinggalkan kesan kepada dunia. Hiduplah dengan gembira dan bermakna, tak kisahlah apa pun definisi "gembira" bagi anda. Kejarlah hidup anda. Tempat yang kita akan tinggalkan ini adalah taman permainan yang cantik di mana semuanya tak mustahil. Saya percaya kita semua ada potensi, tetapi ia juga memerlukan keberanian untuk merealisasikannya.

Anda boleh menjalani kehidupan yang tercipta mengikut keadaan, hilang hari demi hari, jam demi jam. Atau anda boleh berjuang apa yang anda percaya dan jalani hidup yang anda inginkan. Saya harap anda akan membuat keputusan yang betul.


Kaviar : Telur Ikan Paling Mahal Di Dunia

Siapa pernah makan telur ikan? Pasti ramai yang pernah kan. Biasanya telur ikan yang anda selalu makan diperolehi jika ikan betina tersebut mempunyai telur di dalamnya atau makan di kedai sushi.

Namun, terdapat satu makanan yang dikenali sebagai kaviar, iaitu telur ikan dari spesis ikan sturgeon yang mana anda boleh dibeli secara terus. Apa yang menariknya, telur-telur ini adalah tersangat mahal, mencecah ribuan ringgit.

Agak tidak masuk akal untuk membayar sesuap telur ikan dengan harga sebegini namun itulah realitinya. iluminasi.com ingin kongsikan dengan anda 5 fakta menarik mengenai kaviar yang merupakan telur ikan paling mahal di dunia.

Kebanyakan kaviar datang dari Laut Kaspia, lebih kurang 30 tahun lalu. Perniagaan ini didominasi oleh beberapa pedagang kaviar dari Iran dan Rusia.

Semenjak penubuhan CITES pada tahun 1998, dan berikutan permintaan yang meningkat berikutan permintaan yang semakin meningkat bagi kaviar sturgeon, industri ini telah berkembang menjadi bisnes global dengan ladang penternakan di seluruh dunia.

Ladang kaviar Carelian terletak di daerah tasik Finland dan satu-satunya pengeluar kaviar sturgeon di wilayah Nordik.

Ikan hebat ini adalah haiwan pra-sejarah iaitu yang telah wujud sejak 300 juta tahun dahulu. Spesis ikan sturgeon paling besar dikenali sebagai Beluga yang mampu membesar sehinga 20 kaki panjang dan seberat lebih daripada 2,000 kilogram dengan usia melebihi 100 tahun.

Ikan sturgeon Siberia pula boleh membesar sehingga 200 kilogram dan mengambil masa di antara 4 hingga 6 tahun untuk menghasilkan telur.

Kaviar dihasilkal melalui telur yang diambil dalam perut ikan sturgeon betina. Terdapat pelbagai jenis ikan sturgeon dan juga pelbagai cara menghasilkan telur ini. Ia menghasilkan kepelbagaian kualiti kaviar.

"Malossol" merupakan kaviar segar yang merupakan kaviar berkualiti terbaik, namun mempunyai tarikh luput yang singkat. Namun jangka hayatnya mampu dipanjangkan dengan melalui proses pempasteuran telur atau ditambahkan bahan tambahan seperti Borax dan LIV-1.

Namun, proses ini mengurangkan rasa kompleks yang ada pada kaviar ini.

Seperti truffle dan saffron, kaviar dari ikan sturgeon merupakan komoditi paling berharga di atas muka bumi. Semakin lama tempoh menghasilkan kaviar ini, semaking tinggi harganya.

Kaviar Beluga yang mana telurnya diambil dari ikan Huso Huso dari Laut Kaspia boleh mengambil masa selama 18 hingga 20 tahun untuk dihasilkan.

Tak peliklah kalau harganya tersangat tinggi dan hanya beberapa ladang ternakan sahaha yang mampu menghasilkan kaviar ini di dunia.

Harga kaviar Beluga boleh mencecah setinggi RM13,400 untuk 100 gram. Bermakna lebih kurang RM130,000 untuk sekilo gram.

Bau kaviar yang berkuliti adalah bau bersih dan butiran-butiran telur ini akan meletup di atas lidah anda. Rasanya seharusnya segar ketika kali pertama dirasa, dan menjadi semakin kompleks dan pekat apabila ia berada di dalam mulut.

Rasa masin harus selari dengan kaviar dan di penghujungnya, anda akan merasakan gabungan rasa mentega dan manis.

The Convention on International Trade in Endangered Species (CITES) adalah perjanjian antarabangsa antara kerajaan yang bermatlamat memastikan perdagangan angarabngsa dalam spesimen haiwan liar dan tumbuhan tidak mengancam kelangsungan hidup mereka.


Ini 7 Peraturan Yang Wajib Dipatuhi Isteri Kim Jong-un

Siapa tak kenal Supreme Leader ini? Kim Jong-un merupakan diktator yang sangat terkenal dengan pemerintahan yang sangat tegas dan kelantangannya menyuarakan sesuatu terhadap pemimpin sejawatan yang lain.

Ketegasan itu tidak terhad kepada rakyat-rakyatnya sahaja malah isterinya, Ri Sol-ju juga terkena tempias ketegasan Kim Jong-un. iluminasi.com kongsikan 7 peraturan yang harus diikuti oleh isteri Supreme Leader ini menurut Forbes.

Sebelum berkahwin dengan Supreme Leader, Ri Sol-ju bukanlah seorang rakyat biasa. Ibu bapa Sol-ju merupakan orang yang dikenali di Pyeongchang. Ibunya merupakan ketua ginekologi wad di sebuah hospital manakala bapanya pula merupakan seorang profesor.

Sol-ju mengenali Kim Jong Un melalui bapa saudaranya yang merupakan antara salah seorang penasihat tentera Kim. Namun selepas menjadi First Lady Korea Utara, Sol-ju tidak mempunyai banyak peluang bertemu ibu bapanya.

Terdapat laporan-laporan yang menyimpulkan bahawa Sol-ju tidak bertemu dengan ibu bapanya untuk sekian lama dan tidak diketahui sama ada anak-anaknya bertemu dengan datuk dan nenek mereka.

Sol-ju merupakan figura yang unik dari di awal perkahwinan dengan Kim Jong Un. Beliau dipakai pakaian yang lain daripada pakaian tradional, menggunakan produk kecantikan dan aksesori.

Ini seolah-olah satu perubahan terhadap wanita di negara ini berbanding zaman pemerintahan lalu, dan ia tak mengambil masa yang lama. Pakaiannya perlahan-lahan diubah kepada lebih konservatif tahun demi tahun.

Disebabkan penampilan Sol-ju di khalayak ramai yang tersangat terhad membuatkan dunia sukar untuk mengtahui mengenainya dan keluarganya. Keluarga ini mempunyai 3 orang anak dan hampir tiada langsung maklumat mengenai anak-anak mereka dikeluarkan.

Malah, tak ada seorang pun gambar anak-anaknya diambil atau berada di internet. Dan disebabkan kuasa pemerintahan diwariskan kepada anak lelakinya, agak masuk akal untuk Kim Jong-un mengharamkan pendedahan awam terhadap anak-anak perempuannya dan membataskan masa isterinya di luar istana.

Sebelum Kim Jon-un naik takhta, bapanya Kim Jong-il merupakan diktator Korea Utara. Beliau merupakan seorang yang sangat tegas dalam memberikan arahan dan semuanya harus mengikut kata dan telunjuknya.

Disebabkan serangan strok pada tahun 2008, Kim Jong-il menjadi lebih tegas terhadap anaknya dan pewaris takhta. Dilaporkan bahawa Kim Jong-il mengarahkan anaknya untu berkahwin dengan Sol-ju dan Sol-ju sendiri tidak mempunyai hak untuk bersuara membuatkan kedua-duanya berkahwin setahun kemudian.

Sebelum bertemu dengan lelaki yang paling ditakuti di Korea Utara, Sol-ju sudah tentunya mempunyai hidupnya sendiri yang agak bebas. Namun hidupnya itu mungkin berakhir selepas berkahwin.

Terdapat sumber mengatakan bahawa Sol-ju pernah meninggalkan keluar daripada Korea Utara beberapa kali sebelum berkahwin. Beliau dilaporkan menyambungkan pengajian di China untuk seketika dan melawat Korea Selatan sebagai ahli pasukan sorak.

Namun selepas menjadi First Lady, beliau tidak mempunyai peluang untuk berbuat demikian dan kekal di Korea Utara hampir sedekad.

Pasangan ini berkahwin pada tahun 2009 dan laporan mengatakan anak pertama mereka lahir pada tahun 2010. Sejak itu, Sol-ju hanya mempunyai 2 orang anak sahaja, dan kedua-duanya adalah perempuan.

Dilaporkan bahawa Kim Jong Un tidak senang dengan situasi tersebut. Menurut sumber, anak ketiga mereka adalah lelaki, yang mungkin memberikan kepuasan kepada Kim dan memberikan rehat kepada Sol-ju.

Setelah berkahwin, hidup Sol-ju berubah terutamanya dari segi kemewahan. Namun, tahap keselamatan dan pengasingan meningkat selepas beliau hamil. Untuk beberapa bulan, Sol-ju hilang dari pandangan orang awam.

Ketika mana orang awam risau akan situasi itu, namun beberapa gambar yang timbul menunjukkan bahawa beliau hamil dan disengajakan daripada muncul di khalayak ramai.

Alasan kehamilan digunakan untuk menyembunyikan Sol-ju namun persoalan yang timbul adalah sama ada trend ini akan berterusan sejak beliau dilaporkan mempunyai anak lelaki.


Ini Asal-Usul Dan Maksud Nama Negara Di Benua Asia

Bahasa adalah satu entiti yang sangat unik dan boleh dikatakan pelik. Ini kerana ia datang secara semulajadi dan kemudiannya ditambah. Jika difikirkan, tiada siapa yang mampu jelaskan dari mana sesebuah bahasa itu datang dan wujud, kecuali bahasa Arab.

Dan bagi setiap bahasa mempunyai perkataan dan maksudnya sendiri. iluminasi.com ingin kongsikan asal dan maksud nama-nama negara Asia.

Terjemahan : Tanah Rus (Rus adalah kumpulan zaman pertengahan, yang tinggal di Rusia moden, Ukraine, Belarus, dan negara-negara lain)

Terjemahan : Tanah Turkmen (Turken bermaksud kumpulan etnik Turki asli)

Terjemahan : Viet dari Selatan (Viet bermaksud oorang yang tinggal di selatan China pada zaman purba)


8 Tanggapan Salah Terhadap Samurai

Samurai adalah tentera bangsawan dan pegawai kasta zaman pertengahan dan awal zaman moden Jepun. Apabila menyebut tentang samurai, ramai akan membayangkan seorang tentera dengan pakaian besi serta topeng, bersama pedang ikonik iaitu katana.

Namun, sejauh mana anda tahu mengenai samurai, dan terdapat banyak tanggapan yang salah mengenai semurai lebih-lebih lagi oleh dunia Barat.

iluminasi.com ingin kongsikan 8 tanggapan yang salah oleh masyarakat dunia terutamanya dunia barat terhadap pahlawan lagenda Jepun ini.

Samurai selalu dikaitkan dengan katana, iaitu antara senjata paling popular di dunia. Ramai yang beranggapan bahawa lawan pedang menggunakan pedang ikonik adalah salah satu ujian kemahiran yang terhebat.

Ramai juga yang beranggapan bahawa kebanyakan pertarungan samurai adalah menggunakan pedang dan mereka menghargai keupayaan mengalahkan lawan menggunakan pedang, melebihi kemahiran lain.

Namun, dalam satu temuramah Olimpik bersama atlet pemanah Jepun, sejarah ini telah terjawab. Kemahiran memanah lebih berharga daripada kemahiran lawan pedang.

Jika difikirkan secara logik, ia masuk akal kerana pertempuran jarak jauh lebih baik daripada jarak dekat. Samurai biasanya menghujani pihak musuh dari jarak jauh dengan anak panah pada sudut yang tepat bagi memastikan ia sampai dan membunuh musuh.

Jadi, kemahiran memanah adalah lebih penting kerana kemahiran bermain pedang menjadi pilihan terakhir jika perang jarak jauh tidak berhasil. Ya, memang samurai mempunyai banyak kemahiran tetapi mampu menyerang dari jarak jauh jauh lebih penting.

Sejarah Kod Bushido yang kompleks dan sentiasa berubah-rubah sukar untuk dijelaskan walaupun dalam satu artikel panjang. Namun, dari segi konsep, terdapat tanggapan salah yang jelas harus diperjelaskan.

Kod ini telah dimitoskan saban tahun dan diputarbelitkan untuk beberapa tujuan tertentu yang membuatkan ramai orang terutamanya di barat keliru dengan gambaran sebenar apa maksud bushido.

Walaupun maklumat terperinci mengenainya tidak benar-benar diketahui tetapi ramai yang mempercayai kod sebenar adalah lebih kepada ketenteraan dan mempunyai prinsip mulia, bukan seperti apa yang dipropagandakan oleh media barat.

Dunia Barat mengetahui tentang Bushido melalui sebuah buku awal abad ke-18 yang jelas ditulis dengan cara yang menarik oleh falsafah barat. Kekeliruan ini juga menyebabkan mereka yang tinggal di Jepun sukar untuk memahami apa sebenarnya Bushido.

Malah orang Jepun sendiri tak tahu gambaran sepenuhnya disebabkan oleh perubahan kod ini dengan kerap. Sebagai contoh, ia disemak semula daripada idea asli iaitu daripada setia kepada tuhan menjadi setia kepada Maharaja, dan kemudiannya menjadi setia kepada negara Jepun.

Ia juga dipercayai telah diubah beberapa kali sepanjang sejarah Jepun oleh pemerintah dan pemimpin bagi memudahkan mereka. Bushido kerap kali dijadikan alat propaganda untuk mengawal tingkah laku samurai dan mengawal mitos terhadap samurai dalam fikiran orang ramai.

Ramai yang membayangkan apabila samurai bertarung di medan perang mereka akan menghunuskan katana dan membunuh musuh. Ia sudah jelas bahawa samurai akan mulakan pertarungan menggunakan busur dan panah, dan apabila ia gagal berhasil, anda akan fikir katana akan digunakan.

Tapi sebenarnya dalam pertarungan sebenar, sama seperti peperangan bersejarah Eropah, apabila harus berhadapan dengan musuh yang ramai dalam perang yang huru-hara, senjata yang berbentuk seperti tombak digunakan di barisan hadapan serangan dan pertahanan.

Jepun purba menggunakan senjata yang merupakan gabungan pedang dan tombak besar.

Walaupun bilah pisaunya lebih kecil daripada pedang namun hujung lembing ini lebih besar memberikan kemampuan untuk melibas dan menangkis lebih daripada lembing biasa serta sesuai untuk serangan rejaman.

Jika anda agak terkejut mengenai fakta bahawa samurai lebih banyak menggunakan panah dan lembing berbanding pedang katana, anda pasti tak percaya mereka juga menggunakan senjata yang agak berteknologi tinggi ini.

Ini disebabkan penggunaan senapang tidak dipercayai tidak sesuai dengan zaman tersebut. Namun, orang zaman dulu sudah mula bereksperimen dengan senapang beratus-ratus tahun sebelum ia popular dan menjadi kelaziman seperti zaman sekarang, termasuklah Jepun.

Senapang diperkenalkan di Jepun di pertengahan abad ke-15 dan mula bereksperimen dengan senapang flintlock dikenali sebagai Tanegashima. Walaupun ia tidaklah secanggih mana ketika itu namun Jepun mahu kelihatan hebat dan cuba menggunakannya.

Mereka menghasilkan lebih kurang 300,000 senapang ini dalam beberapa dekad selepas ia diperkenalkan. Ia menjadi penentu kepada banyak perang dan sebagai senjata yang penting.

Kami sudah jelaskan tak kiralah sama ada kerajaan moden atau kerajaan maharaja serta pelbagai sistem feudal, semuanya telah menggubah semula kod Bushido, falsafah dan kewujudan samurai seperti yang mereka inginkan untuk tujuan tertentu.

Di ketika anda beranggapan tujuan penggubahan kod tersebut dilakukan untuk menghantar samurai ke medan perang, namun ia bukanlah seperti yang anda fikirkan. Sebelum menjadi samurai, mereka sebenarnya lahir sebagai individu berpangkat tinggu yang mulia di Jepun.

Ia adalah perkara normal mereka ini memegang jawatan tinggi dalam kerajaan. Walaupun bukan semua samurai adalah pemungut cukai namun boleh dikatakan sebahagian besar pemungut cukai berasal dari kelas samurai.

Ahli-ahli sejarah berpendapat antara salah satu sebab pemerintah Jepun bekerja keras untuk menjadikan samurai sebagai hero mitologi di mata masyarakat adalah untuk memudahkan kerja mereka seperti mengutip cukai tanpa berhadapan dengan tentangan daripada rakyat jelata.

Walaupun tidak semua samurai adalah pemungut cukai, boleh dikatakan bahawa majoriti besar, jika tidak semua pemungut cukai, akan berasal dari kelas samurai.

Setiap pasangan berkahwin mempunyai masalah termasuklah berkenaan siapa yang harus menentukan perbelanjaan. Biasanya sesiapa yang menyumbangkan dari segi kewangan dengan jumlah lebih banyak tak kiralah suami atau isteri, mereka akan mempunyai hak membuat keputusan yang lebih.

Pertikaian ini tak pernah berakhir dengan baik kerana pasangan yang menyumbang lebih sedikit akan berkata mereka menyumbangkan dalam bentuk lain seperti tenaga dan sebagainya menjadikan hubungan tersebut adil.

Dan bagi samurai, pertikaian perihal kewangan adalah antara satu perkara yang mereka tak mahu hadapi bersama isteri mereka. Malah, mereka tak mahu langsung berurusan dengan wang ringgit dan memberikan tugas ini kepada isteri mereka.

Walaupun ia agak pelik, ia berkemungkinan besar mempunyai alasan yang praktikal iaitu mereka percaya mereka tak mempunyai masa mengendalikan hal kewangan disebabkan oleh tugasan lain yang lebih penting.

Agak penting untuk membincangkan mengenai bagaimana samurai bertempur secara berhadapan tanpa menggunakan senjata untuk mengetahui dengan lebih lanjut bagaimana mereka bertarung sebagai seorang pahlawan.

Kini eksport paling popular dari Jepun selain anime dan manga adalah pelbagai jenis seni mempertahankan diri yang dihasilkan saban tahun. Mungkin disebabkan Barat yang sangat terpesona dengan seni mempertahnkan diri kita terlupa bahawa pertarungan satu lawan satu langsung tidak ditekankan dalam budaya Jepun yang mana kita percaya selama ini.

Jepun sendiri mempercayai bahawa menggunakan senjata adalah lebih mudah dan cepat serta kurang risiko berbanding bertempur menggunakan kemahiran seni mempertahankan diri. Namun masih ramai yang membayangkan samurai mempunyai kemahiran ini yang sangat hebat.

Bila disebutkan ninja, pasti anda terbayang individu yang berbalut dengan pakai hitam dan hanya mata mereka sahaja yang kelihatan disebalik topeng. Ada juga yang membayangkan seorang pembunuh yang menyelinap masuk ke dalam istana yang dikawal pada waktu malam dan membunuh pegawai berjawatan tinggi dengan pisau atau racun.

Gambaran ini adalah tidak tepat dan memberikan idea kepada orang ramai bahawa ninja adalah bertentangan dengan samurai. Ninja selalunya dianggap sebagai kelas bawahan dan juga sebagai musuh samurai.

Namun, hakikat sebenar adalah ninja merupakan sebagahagian daripada samurai. Ninja biasanya dilatih daripada keluarga kelas atasan dan biasanya untuk ciri-ciri yang sangat spesifik kerana ia merupakan gaya pahlawan yang khusus.

Ninja sangat jarang memakai pakaian berwarna hitam dan biasanya menyesuaikan diri dengan persekitaran bagi mengintip penempatan musuh atau berpura-pura menjadi sebahagian daripada pihak musuh untuk tempoh beberapa tahun.

Pendek kata, ninja bukanlah kumpulan istimewa yang berjuang di sebalik bayang-bayang menentang samurai tetapi satu cabang ketenteraan.


5 Kelebihan Dan Sebab Mengapa Lelaki Perlu Kencing Duduk

Kencing atau lebih sopan membuang air kecil adalah aktiviti mengeluarkan sisa-sisa metabolisma tubuh (kotoran). Cara aktiviti ini dilakukan mempunyai kesan kepada kesihatan manusia. Golongan lelaki terutamanya memilih untuk membuang air kecil dalam posisi berdiri kerana cepat dan mudah. Kencing berdiri ada banyak keburukan.

Namun, tindakan ini mempunyai kesan buruk kepada kesihatan anda. Di sini penulis ingin menyarankan anda kaum lelaki untuk kencing dalam posisi duduk kerana sebab-sebab berikut. Ikuti penjelasan lanjut mengenai kelebihan, kebaikan dan alasan kenapa anda perlu kencing duduk.

Saki baki air kencing yang terpercik pada tempat duduk tandas atau kawasan sekitarnya ketika kencing berdiri boleh menjadi penyebab tersebarnya penyakit berjangkit. Bakteria dan kuman yang terkandung di dalam air kencing berupaya menyebarkan penyakit seperti demam, selsema, rubella, penyakit meningokokus (boleh membawa maut) dan lain-lain.

Sekiranya anda yang sakit, anda adalah penyebar penyakit kepada mereka yang menggunakan tandas tersebut selepas anda. Dan sekiranya anda menggunakan tandas awam, anda pula mungkin yang menjadi mangsa penyakit berjangkit tersebut.

Sekiranya anda dijangkiti lower urinary tract symptoms (LUTS), anda mungkin mahu kencing dalam posisi duduk. Tanda-tanda LUTS adalah kencing kerap dan secara tiba-tiba, aliran air kencing yang lemah, dan keinginan untuk kencing semula walaupun baru sahaja melakukan aktiviti berkenaan (kencing tidak lawas). Kajian menunjukkan bahawa kencing duduk mampu membantu memperbaiki kesihatan prostat. Ianya melegakan dan mengosongkan pundi kencing, serta mengurangkan risiko LUTS.

Sesetengah pakar berpendapat bahawa kencing duduk bukan sahaja meningkatkan kesihatan prostat anda, malah ia mampu meningkatkan prestasi anda di ranjang. Walaupun hipotesis ini masih belum dibuktikan secara klinikal, ia mempunyai meritnya tersendiri. Menurut laporan di dalam telegraph.co.uk, kencing berdiri mengaktifkan otot di dalam pelvis dan tulang belakang yang menyebabkan masalah kencing lain, dan sekiranya aktiviti ini dilakukan secara berterusan, ia boleh membawa kepada penyakit prostat, lama kelamaan menyebabkan kurang keinginan untuk melakukan aktiviti seksual.

Kencing berdiri bukan sahaja tidak baik untuk kesihatan, malah boleh menyebabkan kekotoran terkena ke tempat-tempat yang tidak sepatutnya. Contohnya, air kencing terpercik ke atas lantai. Nasib kita bukan baik sepanjang masa, mungkin kita pandai kawal aliran kencing semasa berdiri, namun pada kebanyakan masa juga air kencing selalu tertumpah atau terpercik ke lantai. Kemudian kaki yang terpijak air kencing berjalan pusing satu rumah. Solat kita bagaimana, sah atau tidak?

Sekiranya anda kencing duduk, sudah pasti target anda mengena sepanjang masa, 100% pasti, dan masalah ini dapat dielakkan, di samping memudahkan kerja tukang cuci. Kencing duduk menunjukkan sikap timbang rasa anda kepada orang lain.

Berbanding kencing berdiri, kencing duduk adalah lebih santai. Sesetengah orang yang pentingkan masa, masa santai ini digunakan untuk menghantar email kerja dan membalas mesej rakan-rakan. Walaupun kedengaran pelik, tapi itulah realitinya. Masa itu emas. Selain itu, kencing dalam keadaan duduk mengosongkan pundi kencing, mengurangkan masalah kencing tidak lawas. Ramai sebenarnya lelaki yang mengalami masalah kencing tidak lawas, namun mereka tidak tahu puncanya, sedangkan mereka sendiri yang menyumbang ke arah masalah tersebut. Jadi, kencinglah duduk, buang air kencing hingga ke titisan terakhir.

Sunnah Rasulullah melarang umatnya daripada kencing berdiri melalui Hadis Sahih Muslim:

Ingat, sesungguhnya dua mayat ini sedang diseksa, namun bukan kerana dosa besar. Yang satu diseksa kerana dia dahulu suka mengadu domba, sedang yang lainnya diseksa kerana tidak membersihkan dirinya dari air kencingnya. Kemudian beliau meminta pelepah daun kurma dan dipotongnya menjadi dua.

Setelah itu beliau menancapkan salah satu pada sebuah kuburan dan yang satunya lagi pada kuburan yang lain seraya bersabda; Semoga pelepah itu dapat meringankan seksanya, selama belum kering.

Sama ada kencing berdiri atau duduk pastinya adalah pilihan peribadi anda.

Fakta Menarik: Tahukah anda, 49% lelaki di Jepun kencing dalam posisi duduk.


4 Sebab Kenapa Uber Tewas Dengan Grab Di Asia

Dengan berita penjualan Uber Asia Tenggara kepada Grab, maka tamatlah sudah persaingan perkhidmatan teksi di antara kedua-dua syarikat ini. Kedua-dua platform ini mempunyai penyokong masing-masing, dan anda mungkin tidak bersetuju dengan kami.

Namun, menurut TravelNinjas dan bertanyakan kepada pemandu-pemandu kedua-dua syarikat ini, kami ingin kongsikan 4 sebab-sebab yang mungkin menjadi penyebab mengapa Grab adalah lebih baik daripada Uber dan menjadi pilihan rakyat tempatan.

Nota: Perbandingan bukan hanya di KL sahaja, tetapi di seluruh Malaysia dan Asia Tenggara.

Trafik di Asia Tenggara adalah sangat teruk, sesak dan sukar untuk diramalkan. Dengan menaiki teksi atau Uber, tambang yang sepatutnya RM4 boleh menjadi RM40 bergantung kepada trafik dan kejujuran pemandu.

Grab membuatkan anda tak perlu pening kepala kerana sebarang kelewatan tidak akan dicaj. Anda perlu membayar lebih kepada Uber jika berlaku kesesakan atau kelewatan walaupun jika ia disebabkan oleh kecuaian pemandu sendiri seperti tersalah jalan.

Kelebihaan harga yang ditetapkan oleh Grab sangat jelas berbanding harga yang dianggarkan oleh Uber. Uber akan menganggarkan harga ketika anda menempah, namun julat harga yang diberikan tak menentu. Jika berlaku kesesakan, contohnya kemalangan, anda harus bersiap sedia untuk membayar dengan harga yang tinggi.

Harga yang ditetapkan membuatkan Grab lebih dipercayai. Bagi Uber dan teksi, semakin panjang masa perjalanan, semakin mahal tambang. Bagi pemandu Grab, mereka ingin anda sampai ke destinasi dengan cepat dan paling efisyen kerana harga tambang telah ditetapkan.

Harga yang telah ditetapkan berfungsi seperti magik. Ia melaraskan kepentingan anda dan juga kepentingan pemandu membawa kepada perkhidmatan yang boleh diharap. Da ia juga menjimatkan wang anda.

Harga yang telah ditetapkan lebih awal membuatkan penumpang berasa lebih seronok. Dengan ini, anda boleh mempercayai pemandu dengan tenang. Jika anda menaiki Uber, anda tak tahu sama ada pemandu tersebut jujur atau tidak.

Kebanyakannya adalah jujur tapi anda pasti akan berhati-hati kerana penipuan ada di mana-mana. Dengan harga Grab yang tetap, anda tak perlu curiga lagi. Anda hanya perlu duduk dan relaks, malah anda juga boleh tidur.

Grab digunakan di seluruh Asia Tenggara dan biasanya antara yang termurah. Malah, kadang-kadang harga Grab berbeza dengan begitu ketara sekali. Sebagai contoh, perjalanan dari KLCC ke KLIA agak jauh iaitu memakan masa lebih kurang 1 jam.

Seperti gambar di atas, jelas menunjukkan harga Grab lebih murah berbanding Uber, dan perlu diketahui harga yang ditunjukkan oleh Grab tidak termasuk tol, namun perjalanan di atas tidak melalui jalan yang bertol.

Grab masih belum 100% sempurna. Keterbataasan yang dialami oleh Grab adalah ketidakhadiran pemandu Grab di kawasan anda. Semua pemandu adalah pemandu bebas dan bekerja bila-bila masa mereka suka.

Terdapat ketika apabila tiada langsung pemandu Grab atau masa menunggu yang lama. Dalam kes ini, teksi biasa mungkin menjadi satu-satunya pilihan. Namun ini agak jarang berlaku di bandar-bandar besar di Asia Tenggara di mana Grab mempunyai kehadiran yang tinggi dan semaking berkembang.


Akademi Guangzhou Evergrande : Sekolah Bola Sepak Paling Besar Di Dunia

Sukan bola sepak adalah sukan yang paling terkenal di atas muka bumi ini. Untuk seseorang itu menjadi yang terbaik dalam sukan apa sekalipun, pastinya ia harus dimulakan sejak awal dan dilatih ketika masih kanak-kanak. Dengan ini, mereka mempunyai masa yang panjang untuk membina kemahiran.

Selain itu, infrastruktur juga memainkan peranan yang penting dalam membentuk dan melahirkan pemain bola sepak bertaraf antarabangsa. Ya memang betul terdapat pemain-pemain terbaik dunia seperti Cristiano Ronaldo dan Lionel Messi yang tidak dimanjakan dengan prasarana lengkap ketika kecil namun masih mampu berjaya.

Tetapi, bagaimana jika mereka mempunyai peluang berlatih dengan kelengkapan dan alatan yang serba canggih sejak kecil? Pastinya bakat mereka lebih cepat berkembang.

Dan dengan mengambil kira 2 perkara penting ini, sekolah bola sepak menjadi satu taruhan bagi merealisasikan impian ini. Dan di China pada ketika ini, wujudnya Akademi Remaja Guangzhou Evergrande, iaitu akademi bola sepak terbesar di dunia.

1. Ditubuhkan pada tahun 2012 dengan kos RM1.23 billion, akademi bola sepak ini diiktiraf sebagai yang terbesar di atas muka bumi ini dari segi saiz. Ia merekrut pelajar melalui 3 fasa.

Pada fasa pertama seramai 1,150 pelajar diterima masuk dan sebanyak 435 ahli fakulti dan jurulatih bagi sekolah rendah, menengah rendah dan menengah. Kini ia mempunyai hampir 2,500 orang pelajar.

2. Dengan saiz kampus seluas 300 ekar, kawasan pembelajaran iaitu sekolah akademik memuatkan bangunan pengajaran sekolah rendah (3,900m² ) dan menengah (4,400m²), bangunan makmal (8.700m²), perpustakaan (1,500m²) dan auditorium (1,800m²).

3. Bagi kemudahan berkaitan dengan latihan bola sepak pula, ia seperti sebuah syurga bagi peminat sukan ini iaitu menempatkan padang latihan boleh sepak terbesar di dunia berkeluasan 6,000 meter persegi yang memuatkan 50 buah padang bola bersaiz standard.

Stadium bola sepak di akademi ini bersaiz 3,000 meter persegi.

3. Bagi tempat tinggal pula, terdapat bangunan asrama pelajar (21,000m²), bangunan asrama guru dan jurulatih (16,000m²) , 6 buah kantin (5,000m²) dan pasaraya serta pusat hiburan.

4. Pelajar di akademi ini berlatih 6 hari seminggu yang dilatih oleh 24 orang jurulatih dari Sepanyol yang datang dari usahasama bersama Real Madrid untuk merevolusikan sukan bola sepak di kampus ini.

Walaupun terdapat kekangan bahasa, namun itu tidak menjadi masalah kerana setiap arahan yang diberikan oleh jurulatih berbahasa Sepanyol akan diterjemah serta merta di atas padang oleh penterjemah China.

5. Terdapat replica trofi Fifa World Cup setinggi 12 meter di pagar hadapan sekolah yang menjadi peringatan terhadap apa yang ingin dicapai oleh akademi iaitu untuk memenangi World Cup. Ia juga bertujuan memberikan semangat kepada pelajar-pelajar ini untuk berusaha gigih.

China mensasarkan akan menjadi negara bola sepak di antara yang terbaik dunia dalam masa 20 hingga 30 tahun akan datang.

6. Dengan cita-cita yang tinggi untuk memperbaiki mutu bola sepak China, akademi ini telah mengubah Guangzhou daripada tanah luar bandar kepada sekolah bola sepak terbesar di dunia dalam masa 10 bulan sahaja.

7. Akademi ini telah menerima lawatan daripada nama-nama besar bola sepak termasuklah oleh Cristiano Ronaldo, Marcelo dan Sergio Ramos serta presiden Real Madrid, Florentino Perez.

8. Ibu bapa pelajar akademi ini membayar sehingga RM36,700 setahun untuk menghantar anak mereka belajar di sekolah ini. Jumlah ini adalah lebih tinggi daripada purata gaji tahunan di China.

Bagi yang tak mampu, biasaswa akan diberikan bagi mereka yang layak.

9. 1 daripada setiap 5 kelas adalah sesi latihan bola sepak, manakala 4 lagi adalah subjek tradisional yang diajarkan di sekolah ini. Akademi ini tidak hanya memfokuskan kepada bola sepak sahaja malah kepada subjek-subjek lain juga untuk memastikan pelajar mendapat pendidikan asas.

10. Walaupun ia merupakan akademi bola sepak, namun terdapat gelanggang bola keranjang, tenis, bola tampar dan kolam renang.

11. Di beberapa buah kantin akademi ini mempunyai chef istimewa yang dibawa jauh dari selatan wilayah Xinjiang untuk memantau diet yang ketat bagi pelajar Islam.


Lelaki Ini Adalah Antara Satu-Satunya Komando VAT 69 Berbangsa Cina

Jumlah kaum Cina di Malaysia yang berkhidmat dalam pasukan tentera atau polis sememangnya tak dapat dinafikan semakin menurun saban tahun.

Namun, ia boleh dikatakan mula memulih dengan berita penyertaan Liong, anak muda kelahiran Johor yang telah diterima masuk oleh Very Able Troops 69 Commando, atau VAT 69 Commando.

VAT 69 Commando adalah pasukan elit khas yang berkhidmat di bawah Polis Diraja Malaysia. Hanya yang betul-betul layak dan terbaik sahaja direkrut masuk ke dalam pasukan ini.

Pelbagai ujian dan halangan perlu dilepasi seperti neraka dunia, dan perlu menguasai strategi untuk memperoleh beret terhormat ini. Leong adalah salah seorang komando yang menerima beret itu dengan bangganya.

Dibesarkan di Batu Pahat, Johor, Liong merupakan satu-satunya komando berbangsa Cina di dalam kumpulan askar hampir 500 orang itu. Pastinya ia bukanlah sesuatu yang berlaku setiap hari.

Liong tidak menceburi bidang kerjaya IT walaupun beliau mendapati ijazah sarjana muda Sains Komputer dari Universiti Putra Malaysia. Beliau sebaliknya menjadi anggota polis pada Ogos 2015, dan memohon untuk menyertai pasukan elit VAT 69 Commando kerana sukakan cabaran.

Selepas diterima masuk untuk sesi ujian, Liong melepasi proses pemilihan selama 2 minggu yang tersangat mencabar. Beliau direkrut masuk untuk menjalani latihan di Ulu Kinta, Perak yang terletaknya kem briged tersebut.

Menurut Long, daripada jumlah keseluruhan 600 pemohon, hanya 13 orang sahaja yang melepasi ujian-ujian tersebut. "Ia kerana ujian pertama sahaja sudah begitu sukar," jelas Liong.

Latihan fasa pertama dilakukan di darat dan Liong dihantar masuk ke dalam hutan selama 2 minggu tanpa bekalan makanan di mana kemahiran kelangsungan hidup akan diuji.

Dalam masa 4 bulan latihan, Liong telah kehilangan 10 kilogram berat badan namun tak pernah berputus asa. Satu demi satu cabaran dan rintangan diredah Liong. Para komando dalam unit dilatih untuk beroperasi dalam semua jenis persekitaran termasuklah air, udara dan darat.

Latihan tersebut termasuklah menuruni tali dengan laju dari helikopter, menyelam, dan lompatan payung terjun. Malah latihan yang dijalani mereka seakan-akan serupa dengan Tentera Laut Amerika Syarikat.

Liong berkata semua jenis latihan tersangatlah sukar dan berbahaya namun untuk menjadi salah seorang daripada VAT 69 COmmando, beliau harus kuatkan diri dan telan segala apa yang ada dihadapannya.

Menyertai VAT 69 Commando bukan sahaja menjadi minat dan sasaran peribadi Liong, ia juga kerana beliau mahu berkhidmat untuk negara.

Panglima Komando VAT 69, Dato 'Fisol Salleh berkata bahawa beliau akui permohonan yang diterima semakin berkurangan. Namun, mereka tidak akan sesekali menurunkan standard mereka kerana komando-komando ini harus mencapai tahap yang diperlukan disebabkan sifat pekerjaan mereka yang berbahaya dan mencabar.

Terdapat kira-kira 500 orang komando ketika ini yang bersedia untuk dihantar jika diberi notis.


7 Jenis Individu Baru Nak Up Paling Annoying di Media Sosial

Rakyat Malaysia dan media sosial memang tak boleh dipisahkan lagi. Kami sudah melaporkan tentang betapa berpengaruhnya media sosial khasnya Facebook dalam masyarakat kita, sehinggakan ramai yang tak dapat melihat hidup tanpa wujudnya media sosial.

Media sosial tak dinafikan ada banyak gunanya, namun penggunaan media sosial mampu memperlihatkan kebangkitan beberapa jenis individu baru yang sebelum ini tidak ada dalam masyarakat kita.

Apa yang membimbangkan, tabiat yang disemai dalam media sosial semakin lama semakin kuat diadaptasi di dunia nyata, sehinggakan sudah banyak kekeliruan dan kekacauan dalam masyarakat timbul akibat kewujudan kelompok ini. Berikut adalah 7 jenis individu baru yang lahir kesan daripada penggunaan media sosial, yang dapat dilihat di negara kita, Malaysia yang dicintai.

Artikel-artikel di negara kita satu masa dulu terpaksa menggunakan tajuk yang bersifat 'clickbait' bagi menarik perhatian pembaca. Lama kelamaan, dapat dilihat tajuk atau 'headline' sesebuah artikel itu kerap kali digunakan untuk membentuk persepsi seseorang. Ini kerana pengamal media tidak beretika di media sosial tahu jumlah pembaca yang akan mengambil tajuk untuk terus memperkembangkan agenda mereka, adalah ramai.

Dalam sebuah zaman di mana maklumat lebih cepat dapat disampaikan, masyarakat dunia pula seboleh-bolehnya mahu maklumat datang dalam bentuk ringkas dan padat. Ini berlaku kerana terlalu banyak informasi yang ada sehinggakan sukar untuk kita tapi satu per satu, tapi kita seperti didesak untuk tahu semua.

Jadi lahirlah individu-individu malas membaca yang setiap kali ada artikel panjang dia akan komen TLDR atau 'too long don't read' mengharapkan ada orang dapat buatkan kesimpulan untuk dia. Yang lebih membimbangkan, geng-geng yang malas membaca dan minta kita 'tolong lukis.'

Zaman di mana informasi tersebar luas mampu membuatkan ramai individu rasa cepat pandai. Baru tengok video seminit tentang sesuatu sudah mampu bercerita panjang tentang sesuatu topik, seperti seorang pakar. Kita sudah tahu ada banyak kes sebegini seperti kes doktor gigi tidak bertauliah atau kes pakar motivasi tak ada kelulusan. Mengapa ini berlaku?

Semua ini berlaku kerana banyak ilmu yang sebelum ini hanya didapati dalam situasi pendidikan formal, sudah dibuka aksesnya. Atas sebab itulah muncul ramai pakar dalam pelbagai bidang yang selalunya mendapat sanjungan masyarakat.

Zaman informasi ini sepatutnya lagi mencelikkan kita tetapi apa yang berlaku sebaliknya pula. Kita semakin mudah ditipu dengan berita palsu dan kita semakin sukar membezakan mana satu fakta.

Jadi akhirnya ramai yang bergantung kepada persepsi sendiri, sehingga menjadikan sesuatu isu yang sepatutnya dilihat kecil jadi lebih besar daripada bias. Kita dengar ada masalah dekat satu pusat tahfiz, kita jaja persepsi kita yang semua pusat tahfiz bermasalah. Alih-alih nanti, ramai lah yang termakan dengan hasutan kita tu dan yang rugi bukannya kita, tapi orang lain yang langsung tak ada salah pun kat kita.

Dialah yang paling laju kongsi berita yang dia dapat, kerana kita tahu siapa yang paling awal kongsi sesuatu dapat pingat. Apa saja berita akan dikongsikan tak kiralah daripada berita kematian, artis baru bersalin sehinggalah kepada gambar-gambar mayat.

Namun ada kalanya individu ini terlalu cepat berkongsi berita kerana berita itu panas, bila perkara sebenar didedahkan kepada awam, jarang sekali individu-individu ini berkongsikan berita yang sudah dikemas kini isinya. Tolonglah nasihat sikit rakan anda yang mempunyai tabiat ini.

Orang-orang seperti ini mudah untuk dikenali di media sosial. Nampak perkongsian tentang apa saja, dia pasti menyelit nak kaitkan dengan politik. Ada pergaduhan di Kelantan? Kerajaan negeri akan disalahkan. Ada kes individu Cina kurang ajar dengan pembantu rumah sendiri? Sebuah parti majoriti Cina akan disebut. Ada kes songlap duit peruntukan oleh penjawat awam? Parti berwarna biru akan terkena tempiasnya.

Apabila dilihat semua kes yang disebut, sebenarnya tidak ada kaitan pun dengan politik namun politik tetap cuba disebut, sebagai cubaan untuk membuktikan yang parti yang kita tak sokong buruk. Ramai tak yang jenis macam ini? Baik mengaku.

Dalam kebanyakan golongan yang wujud akibat media sosial, yang inilah yang paling bahaya kerana mereka ini mampu melibatkan orang lain. Oleh kerana kita dah terbiasa berkomunikasi 24 jam tanpa henti, ramai individu yang mengalami masalah akan tengok telefon setiap kali ada ruang kosong. Berak? Tengok telefon. Makan? Tengok telefon. Menonton televisyen pun ada yang tengok telefon.

Tabiat ini membuatkan tangan kita secara automatik akan nak semak telefon setiap kali kita tak ada perkara nak dilakukan dan anda boleh tengok sendiri terlalu ramai pemandu Malaysia yang akan semak telefon, setiap kali sangkut di jalan sesak. Ada kalanya sedang memandu pun boleh tengok Whatsapp dan balas. Tengah membelok boleh tekan like status rakan yang sedap dibaca.

Kita rasa rasa tertekan untuk semak telefon kerana media sosial memang direka dengan tujuan itu. Kami sudah huraikan secara terperinci bagaimana media sosial direka untuk melatih kita merasa kosong sekiranya kita tak semak telefon. Dalam ramai-ramai golongan, pada pendapat kami inilah golongan paling ramai dilahirkan dalam zaman media sosial ini - orang yang tak dapat fokus kerana fokus kita dah dididik untuk biasa dikacau setiap beberapa minit.


The Imitation Game: Kisah Benar Bagaimana Ciptaan Alan Turing Menamatkan Perang Dunia Ke-2

The Imitation Game adalah sebuah filem berdasarkan kisah benar tentang seorang pakar matematik dan kriptografi iaitu Alan Turing, yang berjaya mencipta sebuah mesin bagi memintas kod (mesej) daripada mesin Enigma milik Jerman. Enigma adalah sebuah mesin komunikasi berkod. Kejayaan ini akhirnya mendorong kepada tamatnya Perang Dunia ke-2.

Pada tahun 1952, 2 orang pegawai polis, Nock dan Staehl menyiasat seorang pakar matematik, Alan Turing selepas rumah beliau dipecah masuk. Ketika dalam disoal siasat oleh Nock, Alan memberitahu tentang kisah beliau yang pernah bekerja di Bletchley Park (pusat codebreakers oleh British).

Pada tahun 1927, Alan yang pada ketika itu baru berusia 15 tahun berasa sunyi dan sedih kerana kerapa kali dibuli di sekolah asrama penuh yang dihadiri beliau. Satu-satunya kawan beliau di sekolah adalah Christopher Morcom, yang mencetuskan minat beliau dalam bidang kriptografi (proses menyah-kod).

Alan bagaimanapun, mula mempunyai perasaan romantik terhadap Christopher. Sebelum sempat Alan meluahkan perasaan cinta kepada kawannya itu, Christopher mati mengejut disebabkan penyakit tuberculosis (TB).

Apabila Britain mengisytiharkan perang terhadap Jerman pada tahun 1939, Alan dijemput ke Bletchley Park, dan atas arahan Komander Alastair Denniston, beliau menyertai pasukan kriptografi bersama beberapa pakar kriptografi lain. Antaranya adalah Hugh Alexander, John Cairncross, Peter Hilton, Keith Furman dan Charles Richards. Pasukan berkenaan ditugaskan untuk menyahsulit (decrypt) mesin Enigma, sebuah mesin yang digunakan oleh Nazi bagi menghantar mesej rahsia.

Alan adalah seorang suka bersendiri dah susah untuk bekerjasama dengan beliau, dan beliau turut menganggap rakan sekerjanya tidak setaraf beliau. Beliau bekerja bersendirian dalam percubaan membina sebuah mesin yang berupaya mentafsirkan kod daripada mesin Enigma.

Selepas Alastair menolak permintaan Alan untuk memberi dana bagi pembinaan mesin berkenaan, Alan menulis surat kepada Perdana Menteri Britain pada ketika itu iaitu Winston Churchill. Winston kemudiannya  melantik Alan sebagai ketua dan memberikan dana untuk projek berkenaan. Alan serta merta memecat Keith dan Charles. Beliau mengiklankan sebuah permainan teka silang kata yang sangat susah sebagai cara atau ujian bagi mencari pengganti kepada kedua mereka ini.

Joan Clarke, seorang graduan dari University of Cambridge, berjaya melepasi ujian Alan dan ditawarkan posisi di dalam pasukannya. Namun, ibubapa Joan tidak membenarkan beliau untuk bekerja di samping kaum lelaki. Alan membuat pengaturan tempat tinggal dan pejabat agar Joan bekerja di samping pekerja wanita yang ditugaskan memintas mesej Jerman.

Alan menceritakan secara terperinci segala pelan beliau kepada Joan. Dengan bantuan Joan, Alan kini dihormati oleh rakan sekerja yang lain. Di sini, bermulalah pembinaan mesin ciptaan Alan, dan mesin tersebut dinamakan Christopher. Walaupun berjaya mencipa mesin Christopher, beliau menghadapi kesukaran untuk menentukan settings mesin Enigma sebelum Jerman menetapkan semula encryption Enigma setiap hari.

Akibat tempoh pembinaan yang terlalu lama dan gagal dalam menyahsulit mesin Enigma, Alastair mengeluarkan arahan untuk menghancurkan mesin Christopher, dan memecat Alan. Rakan sekerja Alan yang lain mengancam untuk meninggalkan pasukan berkenaan sekiranya Alan pergi. Alastair memberikan sedikit masa lagi untuk Alan dan pasukan meneruskan projek mereka.

Tidak lama kemudian, Joan mahu meninggalkan projek dan pasukan tersebut atas kehendak ibu bapa beliau. Alan enggan melepaskan Joan, lalu beliau melamar Joan dan akhirnya mereka berkahwin. Ketika pada hari perkahwinan, Alan memberitahu John bahawa dia adalah seorang homoseksual, namun John menasihati beliau agar tidak memberitahu sesiapa tentang perkara berkenaan.

Selepas terdengar perbualan seorang kerani wanita tentang mesej yang diterimanya, Alan mendapat idea bahawa beliau boleh memprogramkan mesin Christopher untuk menyahkod (decode) perkataan-perkataan yang sudah diketahui wujud dalam beberapa mesej tertentu. Selepas beliau mengubah settings mesin tersebut, ia dengan pantas menyahkod mesej Jerman, memberi kejayaan kepada Alan dan rakan-rakan.

Walaubagaimanapun, Alan sedar bahawa mereka perlu berhati-hati dan tidak boleh mengambil tindakan terburu-buru berdasarkan setiap mesej Jerman bagi mengelakkan musuh sedar tentang kejayaan British mentafsir kod daripada mesin Enigma.

Dalam masa yang sama, Alan mendapati bahawa John adalah seorang pengintip Soviet. Apabila Alan berhadapan dengannya tentang perkara ini, John berhujah bahawa Soviet adalah sekutu British kerana mereka mempunyai matlamat dan musuh yang sama. John juga mengancam untuk mendedahkan seksualiti Alan sekiranya Alan membongkarkan rahsianya.

Apabila agen MI6 Stewart Menzies cuba mengancam Joan, Alan mendedahkan tentang John yang merupakan seorang pengintip. Stewart memberitahu bahawa beliau sudah tahu akan rahsia berkenaan, dan meletakkan John dalam pasukan mereka bagi membocorkan mesej Jerman kepada Soviet bagi manfaat British.

Takut akan keselematan Joan, Alan mengarahkan agar Joan meninggalkan Bletchley Park secepat mungkin, dan turut mendedahkan bahawa beliau sebenarnya seorang gay, serta memberitahu beliau menipu tentang tidak kisah akan Joan. Hancur hati dan sedih, Joan memberitahu bahawa beliau memang selama ini menyangka bahawa Alan adalah gay, namun yakin mereka boleh bahagia bersama.

Selepas tamat perang, Stewart mengeluarkan arahan agar mesin Christopher dihancurkan dan pasukan kriptografi tersebut berpecah, dan mereka tidak boleh bertemu sesama mereka lagi atau berkongsi tentang projek tersebut.

Pada tahun 1950an, Alan didapati bersalah atas berkelakuan tidak senonoh, namun tidak dijatuhi hukuman penjara. Sebaliknya, beliau dikenakan hukuman chemical castration. Pada tahun 1954, 16 hari sebelum hari kelahirannya yang ke-42, Alan membunuh diri dengan menggunakan racun sianida (cyanide).


10 Cara Pelik Amerika Syarikat Menggunakan Sistem Unit Metrik

Sebelum ini, kami pernah menulis artikel "Mengapakah Amerika Syarikat Tidak Menggunakan Sistem Unit Metrik?". Dalam artikel tersebut, kami turut nyatakan Amerika Syarikat tidaklah menolak penggunaan sistem unit metrik secara total, sebaliknya menggunakannya secara bercampur-campur. Ianya sangat mengelirukan bagi orang luar.

Kali ini, kami akan berkongsi 10 situasi di Amerika Syarikat dimana sistem unit metrik lebih digunapakai berbanding unit ukuran Imperial System (IS). Bagi rakyat Amerika Syarikat, perkara ini mungkin tidak mengelirukan memandangkan mereka sudah terbiasa dengannya sejak daripada kecil.

1. Air berkarbonat - Rakyat Amerika Syarikat sememangnya terkenal dengan gaya hidup meminum minuman berkarbonat. Air berkarbonat dirujuk menggunakan unit liter sejak penggunaan botol plastik di Amerika Syarikat pada tahun 1970-an. Sebelum botol plastik digunakan, unit ounces dan gallon digunakan.

2. Ketebalan kondom - Kondom yang dijual dipasaran juga mempunyai pelbagai variasi, antaranya yang mempunyai ketebalan berbeza. Ketebalan kondom di Amerika Syarikat menggunakan unit milimeter berbanding unit inci. Mungkinkah kerana 0.5mm lebih mudah disebut berbanding 0.019685 inci?

3. Saiz tip pen - Pen yang dijual di pasaran juga mempunyai pelbagi variasi saiz tip, iaitu bahagian muncung pen. Ada orang yang gemarkan pen dengan tip yang besar dan anda yang gemarkan pen dengan tip lebih halus, contohnya 0.5mm. Di Amerika Syarikat, saiz tip pen dilabel menggunakan unit metrik iaitu mm berbanding inci.

4. Ketulenan barang kemas dan batu permata - Ketulenan barang kemas dan batu seperti emas dan berlian diukur menggunakan unit karat. Unit ini diperkenalkan pada tahun 1970-an. Sebab penggunaan unit karat? Kerana tiada alternatif bagi unit karat dalam sistem unit Imperial System (IS).

5. Jarak lumba lari 5km dan 10km - Acara lumba lari bagi jarak 5K dan 10K telah menjadi sebahagian daripada acara sukan Olimpik sekitar tahun 1912. Menariknya, hanya dua kategori ini menggunakan unit km sementara jarak bagi kategori Full Marathon dan Half Marathon biasanya dirujuk menggunakan unit miles.

6. Kokain - Di Amerika Syarikat berat kokain dirujuk menggunakan unit gram dan kilogram. Alasannya kerana kokain dibungkus di luar Amerika Syarikat dan menggunakan unit metrik gram dan kilogram. Maka penggunaan unit tersebut dikekalkan apabila kokain dibawa masuk. Sementara itu, ganja yang dihasilkan di Amerika Syarikat masih menggunakan unit ounce dan pound.

7. Kereta lama - Sekiranya anda masih memandu kereta lama yang dihasilkan sebelum 1970-an, maka unit inci padu digunakan. Selepas tahun 1970-an, pengeluar kereta mula menggunakan unit liter memandangkan saiz enjin yang sudah semakin kecil.

8. Label nutrisi pada kotak/bungkusan makanan - Label nutrisi pada semua makanan menggunakan unit metrik seperti gram. Penggunaan unit metrik ini adalah kerana ianya lebih praktikal dan memudahkan setiap pengguna kerana kebanyakan makanan diimport daripada luar.

9. Ubat - Semua preskripsi ubat kepada pesakit adalah dalam unit miligram. Tujuan penggunaan unit metrik ini adalah bagi mengelakkan kekeliruan dan mengelakkan pengambilan dos berlebihan.

10. Saiz kaliber - Saiz kaliber merujuk kepada diameter bahagian dalam muncung senjata api. Ia biasanya dilabel dengan unit inci dan metrik, tetapi kebanyakan orang akan merujuknya dengan unit milimeter (unit metrik). Sebagai contoh, 9mm.


Kisah Ringkas Kehidupan Imam Bukhari (Perawi Hadis Terkemuka)

Kita kerap kali mendengar tentang Hadis Sahih oleh Bukhari & Muslim. Namun, siapakah Bukhari & Muslim? Adakah mereka para Sahabat Rasulullah? Apa yang membuatkan hadis mereka diterima pakai sebagai sumber utama hadis sehingga ke hari ini? Artikel kali ini menceritakan tentang kisah ringkas kehidupan Imam Bukhari, dan sedikit kaitan beliau dengan Imam Muslim.

Nama sebenar Imam Bukhari adalah Muhammad ibn Isma'il al-Bukhari al-Ju'fi. Beliau dilahirkan selepas waktu solat Jumaat pada 19 July 810 di bandar Bukhara di Transoxiana (kini Uzbekistan). Bapanya, Ismail ibn Ibrahim adalah seorang ulama hadis, pelajar dan pembantu Malik ibn Anas, iaitu Imam Malik (Mazhab Maliki).

Bapa beliau meninggal dunia ketika beliau masih bayi. Beliau dibesarkan oleh ibunya, yang menjaga makan minum dan kesihatan. Ibu beliau membelanjakan segala yang harta yang ada bagi memberi peluang kepada pendidikan yang terbaik kepada beliau.

Imam Bukhari mula mempelajari hadis pada tahun 820, ketika berusia 10 tahun. Kebolehan intelektual Imam Bukhari disedari sejak awal lagi. Beliau menghafal hasil kerja Abdullah ibn al-Mubaarak (ulama terkenal) ketika masih kecil. Seorang yang bertakwa dan mempunyai ingatan yang kuat dan keinginan untuk belajar yang tinggi, beliau dikatakan berjaya menghafal dengan jiwa sekurang-kurang 70,000 hadis (perkataan) Nabi Muhammad S.A.W..

Ketika berusia 16 tahun, beliau ke Mekah bagi melakukan ibadah haji bersama ibu dan abangnya. Bermula dari situ, beliau melakukan beberapa lagi pengembaraan lain bagi meningkatkan ilmu pengetahuan tentang hadis. Beliau melawat beberapa pusat pengajian yang penting pada ketika itu, berhubung dengan para ulama dan bertukar maklumat serta pendapat tentang hadis.

Pada usia 18 tahun, beliau menulis bukunya yang pertama berkenaan Para Sahabat dan peneraju empayar Islam. Buku tersebut adalah 'Al-Tarikh-al-Kabir'. Imam Bukhari sangat meminati subjek sejarah dan hadis. Beliau mendekati para ulama dengan untuk mempelajari dan membincangkan berkenaan hadis Rasulullah. Ketika dalam pengembaraan ke Baghdad, beliau beberapa kali sempat mengadakan perbincangan dengan Imam Ahmad Hanbal (Mazhab Hanbali).

Niat utama pengembaraan beliau adalah untuk mendapatkan ilmu sebanyak mungkin dan menyusun koleksi hadis-hadis Nabi Muhammad S.A.W.. Beliau gemar menulis. Beliau pernah berkata, "Aku sudah menulis tentang 1,800 orang, setiap daripada mereka tahu tentang perkataan Nabi Muhammad S.A.W., dan aku hanya menulis tentang mereka yang melepasi ujian kebenaranku.".

Selepas 16 tahun mengembara, beliau akhirnya pulang ke kampung halaman di Bukhara. Di situlah beliau menghasilkan 'al-Jami'-as-Sahih', sebuah koleksi yang mengandungi 7,275 hadis, disusun mengikut bab bagi mendapatkan asas bagi sistem perundangan Islam yang lengkap tanpa menggunakan undang-undang spekulatif. Kesemua hadis tersebut telah ditapis dengan teliti, dan ketulenan serta ketepatannya tidak menimbulkan sebarang keraguan.

Hasil penulisan beliau ini sangat dipandang tinggi dalam kalangan umat Islam, dan menjadi sumber hadis paling tulen. Selain itu, beliau turut menyusun beberapa buku lain termasuklah 'al-Adab-al-Mufrad', iaitu sebuah koleksi hadis berkenaan etika dan adab.

Pada tahun 864, beliau berpindah ke Nishapur, Iran di mana beliau bertemu dengan Muslim ibn al-Hajjaj (Imam Muslim). Imam Muslim kemudiannya menjadi anak murid beliau. Imam Muslim turut mengikuti jejak langkah gurunya dengan mengumpul serta menyusun sebuah koleksi hadis yang kita kenali sebagai Sahih Muslim, rujukan hadis ke-2 selepas Sahih Bukhari.

Disebabkan masalah politik di Nishapur, beliau berpindah ke Khartank, sebuah perkampungan di Samarkand. Beliau tinggal di sana sehingga menembuskan nafas terakhir pada 31 Ogos 870 ketika berusia 60 tahun. Semoga Allah merahmati rohnya.

Sumbangan Imam Bukhari kepada agama Islam sememangnya sangat besar. Sedar atau tidak, kita pasti pernah terlintas terbaca hadis yang disusun oleh beliau. Imam Bukhari hanya hidup selama 60 tahun, sekitar 1,200 tahun lalu. Namun, hasil koleksi hadis yang disusun beliau masih digunakan sehingga ke hari ini. Inilah yang dikatakan 'harimau mati meninggalkan belang, manusia mati meninggalkan nama'. Tanya diri kita, apakah sumbangan kita kepada masyarakat sementara kita masih hidup?

Imam Muslim adalah anak murid dan rakan kepada Imam Bukhari.


Ini Perjalanan Air Berkarbonat Apabila Masuk Ke Dalam Badan Anda

Minuman berkarbonat seperti Coca-Cola, Pepsi, Sprite, dan sebagainya amat popular di seluruh dunia. Pergi sahaja ke mana-mana negara pasti anda akan menjumpai air minuman berperisa karbonat. Namun, ianye juga merupakan antara minuman yang mempunyai gula tertinggi iaitu sebanyak 44 gram bagi setiap tin.

Jumlah gula setinggi ini sering dikaitkan dengan masalah obesiti. Malah, jenis gula yang digunakan dalam air minum berkarbonat adalah High Fructose Corn Syrup (HFCS), yang tidak boleh dijadikan sebagai sumber tenaga oleh badan. Jadi ia ditukarkan menjadi lemak semata-mata.

Mengapa HFCS digunakan? Kerana kosnya yang sangat rendah. iluminasi.com ingin kongsikan kepada anda apa yang berlaku kepada badan anda dalam masa satu jam selepas meminum satu tin minuman berkarbonat.

Dalam 10 minit pertama : 10 sudu teh gula akan masuk ke dalam sistem badan anda, yang mana jumlah ini adalah 100% pengambilan harian yang disyorkan. Anda tidak segera muntah dari rasa manis yang teramat kerana asid fosforik dan perasa lain mengurangkan rasanya.

Gula dalam darah anda mencanak naik menyebabkan pemecahan insulin. Hati anda akan memberikan respon terhadap hasil ini dengan menukarkan gula kepada lemak.

Bagi haiwan, atau tikus makmal, fruktos sampai ke hati dalam kuantiti yang mencukupi dengan kelajuan yang mencukupi, dan hati akan menukarkannya kepada lemak. Ini mengasilkan situasi yang dipanggil rintangan insulin, iaitu masalah asas obesiti dan penyebab kepada penyakit jantung dan diabetes tahap 2. Ia juga boleh menjadi penyebab kepada banyak barah.

Penyerapan kafein sudah selesai. Anak mata anda menjadi luas, tekanan darah anda meningkat sebagai respon kepada hati anda yang merembeskan lebih banyak gula ke dalam saluran darah. Reseptor adenosin dalam otak anda disekat untuk mengelakkan rasa mengantuk.

Penghasilan dopamin ditingkatkan oleh badan anda merangsang rasa seronok dalam otak anda. Cara ini adalah cara yang sama heroin berfungsi.

Asid fosforik mengikat kalsium, magnesium dan zin dalam usus yang meningkatkan metabolisma anda. ini diburukkan lagi dengan dos gula yang tinggi dan pemanis buatan juga meningkatkan perkumuhan kalsium.

Ciri-ciri diuretik kafein mula memainkan peranan yang membuatkan anda kencing. Ia akan memastikan anda membuang kalsium, magnesium dan zink yang sedang menuju ke tulang anda.

Apabila rasa seronok dan "rush" dalam badan anda berkurangan, anda akan mula mengalami apa yang dipanggil "sugar crash". Anda mungkin akan mula rasa marah atau lembab. Anda juga mungkin akan kencing segala air yang terdapat dalam air berkarbonat itu tadi.

Air kencing yang dibuang ini juga akan membawa nutrien yang penting untuk tubuh anda, yang boleh digunakan untuk perkara lain seperti menghidrasi tubuh anda atau menguatkan tulang dan gigi.

Air Berkarbonat bukan sahaja tinggal kandungan fruktos malah mengandungi tinggi garam halus dan kafein. Pengambilan bahan-bahan ini dengan kerap dalam kadar yang tinggi akan meningkatkan tekanan darah, penyakit jantung, diabetis dan obesiti.

Kajian oleh Universiti Harvard menunjukkan bahawa minum satu tin minuman gula bergas meningkatkan risiko penyakit jantung sebanyak 20%.


Bumi Afrika akan terbelah dua dan ini adalah penjelasannya

Semakin banyak laporan dan berita tersebar dalam talian menunjukkan kewujudan satu jurang yang dalam di Daerah Narok, Kenya. Belahan di permukaan bumi yang dilaporkan sedalam 15 meter dan 20 meter lebar ini lebih diburukkan lagi oleh cuaca yang sering dilanda hujan.

Seorang ahli geologi berpendapat yang fenomena ganjil ini adalah satu bentuk manifestasi oleh "zon lemah" di rantau itu. Ada beberapa rekahan ini masih baru namun ada beberapa rekahan yang sudah lama terbentuk dan tertimbus oleh abu gunung berapi. Hujan lebat yang turun telah mendedahkan rekahan-rekahan lama ini.

Fenomena ini sudah tentu mencetuskan kekecohan di kawasan terbabit dan menyaksikan banyak keluarga berpusu-pusu berpindah ke tempat lain. Sebuah keluarga dilaporkan sedang menikmati makan malam di rumah ketika satu rekahan berlaku menyebabkan rumah mereka terbelah dua.

Wilayah Kenya ini jelas menunjukkan beberapa kejadian yang agak ekstrem di permukaan bumi namun ia hanya disebabkan oleh aktiviti rekahan lembah yang aktif di sana.

Afrika Timur akan berpecah. Satu sempadan plat tektonik sepanjang 5,000km akan terbentuk sepanjang bahagian timur benua itu yang dipanggil Sistem Rekahan Afrika Timur (EARS). Plat Afrika telah terbahagi kepada plat tektonik Somalia dan Nubia yang akan menjauh antara satu sama lain. Proses ini sudahpun bermula seawak 25 juta tahun yang lalu. Plat Arab juga bergerak jauh menjadikan pembentukan rangkaian rekahan berbentuk Y di rantau Afar.

Zon rekahan yang aktif ini walau bagaimanapun bergerak pada kadar yang sangat perlahan iaitu dengan purata beberapa milimeter sahaja dalam setahun. Ini bermakna, dalam 10 juta tahun dari sekarang, lautan baru akan terbentuk apabila EARS berterusan membelah Afrika.

Terdapat beberapa hipotesis yang menjelaskan mengapa EARS bermula. Hipotesis paling popular adalah satu atau beberapa plume yang terlampau panas dari lapisan mantel naik ke atas dan berada betul-betul di bawah titik rekahan tersebut. Walaupun satu kajian yang dijalankan pada 2014 mengatakan bahawa punca sebenar kejadian masih belum difahami dengan baik, plume gergasi itu adalah penyebab yang paling utama.

Beberapa bahagian di wilayah tersebut telah menjadi mendap dalam tempoh beberapa juta tahun manakala ada bahagian yang lain menjadi semakin tinggi. Pemisahan ini telah memecahkan rantau sehingga mencipta mikroplat tektonik seperti plat Victoria dan Rovuma. Keadaan geokimia di bawah EARS ini juga adalah sangat aneh sehingga membentuk gunung berapi seperti yang wujud di alam lain.

Pada tahun 2005, satu jurang glasier bersaiz 8 meter terbentang sepanjang 60km dalam masa hanya 10 hari. Krevas ini terhasil apabila magma yang menuju ke Gunung Berapi Dabbahu di Ethiopia beralih arah di bawah tanah. Ia kemudian menyejuk, membeku dan ditolak naik ke permukaan menyebabkan rekahan. Jurang ini akan terus membesar kerana EARS akan terus merekah.

Apabila berbicara tentang retakan bumi di daerah Kenya ini, ia mungkin berpunca daripada lencongan magma ataupun kadar rekahan naik memuncak menyebabkan ia menjadi besar dengan pantas.

Walau bagaimanapun, menurut Dr. James Hammond, seorang ahli geofizik dari University of London, fenomena luar biasa ini masih tidak dapat dijelaskan dengan sains. Kesemua hipotesis dan teori yang disebarkan buat masa ini hanyalah spekulasi semata-mata.


6 Bandar Bawah Tanah Yang Benar-Benar Wujud

Ketika mana kita hidup di atas darat aman damai, terdapat mereka yang tinggal di bawah tanah. Bukan mereka yang telah mati, tetapi masih hidup. Tidak diketahui berapa banyak namun terdapat bandar bawah tanah di seluruh dunia.

Antara bandar bawah tanah yang terkenal adalah Kaymakli dan Derinkuyu di Turki, tetapi iluminasi.com kongsikan 6 bandar bawah tanah yang anda mungkin tak pernah dengar.

Di bawah jalan-jalan raya di sekitar Beijing terletak sebuah bandar bawah tanah yang agak luas. Dibina oleh pengasas Republik Rakyat China iaitu Mao Zedong pada tahun 1970an, tujuan pembinaan bandar bawah tanah ini adalah untuk didiami oleh penduduk Beijing jika berlaku perang nuklear dengan Kesatuan Soviet.

Ia berkeluasan 85 kilometer persegi dan seringkali digelar sebagai tembok China bawah tanah. Pembinaan bandar bawah tanah ini tersangatlah berat yang dilakukan oleh lebih daripada 300,000 pekerja yang menggali menggunakan tangan.

Di dalam bandar besar ini terdapat sekolah, hospital, ladang, kilang, panggung wayang, gudang dan juga kawasan perumahan. Ia juga mempunyai sumber asas kehidupan seperti air dan lubang kalis gas serta pintu kongkrit untuk melindungi penduduk.

Pintu masuk ke bandar ini tersembunyi di kedai-kedai di sekitar bandar Beijing. Dikatakan beberapa pintu masuk ke bandar ini masuk beroperasi namun hanya beberapa orang sahaja yang tahu dimana letaknya pintu-pintu ini.

Terletak di Tunisia, Matmata adalah bandar bawah tanah yang hanya diketahui kewujudannya oleh mereka yang tinggal di situ, sehinggalah tahu 1967. Ia dibina dengan mengorek lubang yang sangat luas dan kemudiannya menggali lorong-lorong bawah tanah untuk jadikan rumah.

Rumah-rumah ini terhubung dengan struktur-struktur lain melalui terowong bawah tanah. Pada tahun 1967, hujan lebat selama 22 hari tanpa henti menyebabkan kerosakan yang serius kepada bandar ini.

Penduduk bandar ini meminta bantuan daripada kerajaan Tunisa yang terkejut dengan berita mengenai bandar tersebut, namun tetapi memberikan bantuan. Agak musykil apabila kerajaan sendiri tidak tahu adanya bandar bawah tanah.

Pada tahun 1976, Matmata digunakan untuk penggambaran Starwars di mana ia dijadikan planet tempat asal Luke Skywalker. Dan disebabkan ini, bandar bawah tanah ini terus popular dan menjadi lokasi tarikan pelancong.

Terowong Bruce Lee ini bukannya terletak di Hong Kong, tetapi di bawah jalan di Bucharest, Romania. Ia merupakan rangkaian terowong pembetung yang dihuni oleh komuniti penagih dadah yang dijangkiti HIV.

Pintu masuk ke bandar ini terletak di jalan yang sangat sibuk. Cerita mengenai komuniti ini tersangatlah sedih di mana selepas komunisma tewas di Romanis, beribu-ribu anak yatim ditinggalkan tanpa jagaan.

Mereka kemudiannya menjadikan pembetung-pembetung ini sebagai tempat berteduh. Mereka kemudiannya membesar dan mempunyai anak yang mana menjadi titik permulaan perkembangan bandar ini.

Daripada semuaa bandar-bandar dalam senarai ini, bandar ini adalah satu-satunya yang mempunyai "raja". Ia dikawal oleh Bruce Lee, yang mendapat namanya melalui pertarungan jalanan yang brutal.

Coober Pedy adalah sebuah bandar bawah tanah di South-Australia. Disebabkan pancaran matahari yang tersangt panas di Australia, orang ramai berpindah masuk ke dalam lombong opal yang lama ini.

Di permukaan Coober Pedy kelihatan seperti tanah yang lama ditinggalkan namun di bawah tanah ini hampir didiami oleh 2 ribu orang. Jadi tak hairanlah jika bandar bawah tanah ini mempunyai banyak rumah dan hotel.

Ia juga mempunyai pub, kasino, beberapa buah muzium dan juga gereja bawah tanah yang dilengkapi dengan tanah perkuburan. Apabila difikirkan, agak pelik kerana memanglah kubur tempatnya di bawah tanah, kan?

Jauh ke dalam sebuah lombong garam di Wieliczka, Poland terletaknya sebuah bandar bawah tanah yang sangat besar. Disebabkan pelombong-pelombong menghabiskan hampir seluruh hidup mereka di tinggal di bawah tanah, mereka mengukir berpuluh-puluh arca dan 4 buah gereja kecil dalam lombong ini.

Mereka juga mengukir dan mengorek koridor sejauh 3 kilometer dengan lebih daripada 20 buah bilik dan juga bar minuman. Ia adalah kerana pelombong sangat menggemari alkohol.

Apa yang menakjubkan mengenai bandar bawah tanah ini dalah gereja St. King yang dilawati oleh lebih daripada 1 juta orang setiap tahun.

Bandar ini juga mempunyai tasik bawah tanah dan menurut mitos, terdapat sebuah keluarga goblin tinggal di tengah-tengah tasik buatan ini.

Lombong ini dibina pada abad ke-13 dan menjadi pengeluar garam sehingga tahun 2007.

Bermula tahun 2018, sebuah bandar bawah tanah sedang dirancang untuk dibinaa di bawah terusan-terusan di sekitar Amsterdam. Disebabkan kekurangan ruang dan tempat di Amsterdam, ia memaksa kerajaan Belanda untuk menggunakan ruang bawah tanah.

Namun, mereka hanya boleh menggali ke dalam tanah liat yang lembut, kerana seluruh kawasan di bandar ini pada asalnya dibina di atas tanah paya.

Dengan kos sebanyak RM56.1 billion, bandar bawah tanah ini akan dibina dengan kemudahan seperti stadium sukan, panggung wayang, tempat letak kereta dan juga hartanah komersial.

Namun, mungkin anda tak sempat nak melawat ke bandar bawah tanah ini kerana pembinaannya dijangka mengambil masa 20 tahun. Jika projek ini berjaya, ia pastinya akan menjadi trend di Eropah yang mana satu hari nanti mungkin setiap negera mempunyai bandar bawah tanah.


12 Fakta Pelik Dan Menarik Mengenai Otak Manusia

Otak manusia adalah pusat pentadbiran untuk sistem saraf manusia. Ia menerima input dari organ deria dan menghantar output ke otot.

Ia mempunyai struktur asas yang sama seperti otak mamalia lain, tetapi lebih besar berbanding dengan saiz badan daripada otak lain.

1. Otak anda menjana kira-kira 12 hingga 25 watt arus elektrik yang mana cukup untuk menghidupkan mentol lampu LED rendah watt.

2. Alkohol tidak membuatkan anda terlupa. Apabila anda tidak sedarkan diri disebabkan alkohol, otak anda akan hilang keupayaan untuk menghasilkan ingatan buat sementara waktu.

3. Jetlag yang terlalu kerap boleh merosakkan ingatan. Hormon tekanan yang dihasilkan ketika jet lag mampu merosakkan temporal lobe dan ingatan.

4. Pembedahan otak boleh dilakukan ketika pesakit berada dalam keadaan sedar tanpa kesakitan atau tidak selesa.

Ini disebabkan oleh otak anda tidak mempunyai reseptor sakit dan tak mampu berasa sakit.

5. Ia adalah normal untuk otak anda "mengembara" di awangan. Menurut kajian oleh Universiti Harvard, Kolej Darmouth dan Universiti Aberdeen, bahagian otak yang mengawal "pemikiran yang tak berkaitan" seperti berangan-angan berada dalam keadaan aktif ketika otak sedang berehat.

6. Dalam otak anda, terdapat ruang simpanan sebanyak 2,500,000 GB atau 2,500 TB manakala hard drive paling besar di dunia hanyalah 32TB. Manakala, kelajuan terendah di mana maklumat melalui otak anda adalah kira-kira 418 kilometer sejam.

7. Multitasking sebenarnya adalah sesuatu yang mustahil. Ketika anda rasa anda sedang multitasking, anda sebenarnya dalam keadaan "context-switching".

Ia bermaksud anda dengan pantasnya bertukar dari satu ke satu tugas, dan bukannya melakukan pada masa yang sama.

8. Kebanyakan saintis mendakwa bahawa tiada bukti yang menunjukkan memainkan muzik klasikal kepada bayi dapat meningkatkan kekuatan fikiran mereka.

Namun, kanak-kanak yang belajar peralatan muzik dapat mengembangkan kemahiran mental mereka lebih jauh daripada mereka yang tidak belajar alat muzik.

9. Otak orang dewasa adalah seberat 1.5 kilogram. Walaupun berat ini hanyalah kira-kira 2% daripada berat badan tetapi ia menggunakan 20% daripada tenaga anda dan 25% daripada jumlah glukosa.

10. Jika anda hamparkan keseluruhan saluran darah dalam otak anda dari hujung ke hujung, anda mampu sampai separuh perjalanan ke bulan iaitu kira-kira 193,121 kilometer.

11. Membaca dengan lantang mampu menggalakkan perkembangan otak. Ia merupakan satu fakta pelik mengenai otak kerana biasanya kita mengajar anak-anak untuk membaca dan bercakap dengan sopan.

Tapi untuk menggalakkan perkembangan otak anak anda, anda harus membaca dan bercakap dengan kuat di hadapan mereka.

12. Walaupun otak merupakan litar yang sangat kompleks, namun ia amat fleksibel. Jika anda melakukan sesuatu perkara dengan kerap, otak anda akan biasakan diri dengan perkara itu. Malah, masalah mental juga mampu mengubah otak anda.

Mereka yang mengalami kemurungan mempunyai amygdala lebih besar daripada manusia normal.